پێنج هۆكار ژیانی سێكسی هاوسه‌ران لەناو دەبات .\nهەواڵی / 10/4/2019 1148 جار بینراوە\nزۆرێك لە پیاوان دووچاری كێشەكانی سێكسی هاتوونەتەوە كە كاریگەرییەكی گەورەی بۆ سەر ژیانی رۆژانە و ناو خێزان هەیە و دەبێتە هۆكارێكی خۆبەكەمزانین و كار لە تەواوی ژیانی خێزانی و كەسایەتی و كار و بیركردنەوەیش دەكات.\nلە خوارەوە پێنج هۆكار هەن كە دەبنە بەربەست لەبەردەم ژیانێكی سەركەوتووی سێكسی، وەك ماڵپەڕی "ستاندەرد میدیا"ی بەریتانی لە خاتوو ماگی گیتۆی پزیشكی شارەزا لە پێوەندییەكانی هاوسەر و خێزان گواستییەوە.\nیەكەم/ ماندووبوون و سترێس، یەكێكە لە دیارترین هۆكاری شكستی ژیانی سێكسی بەهۆی زۆر بیركردنەوە لە ژیانی رۆژانە لە كێشەكانی كار و ناوماڵ و داهاتووی منداڵ، بۆیە ئەوانە هەموو لە دەرەوەی ژووری نوستن جێبێڵە.\nدووەم/ كحوول، ئەگەر ئالوودەی خواردنەوەی كحوولیت ئەوە ژیانی سێكسیت كێشەی هەیە بەوەی هۆكارێكی سەرەكییە بۆ خەمۆكی كە میزاجی مرۆڤ دەشێوێنێت و لە هاوسەرەكەی دووری دەخاتەوە، جیا لەوەی كاری سیستەمەكانی لەش سست دەكات و كار لە توانای سێكسی دەكات.\nسێیەم/ جگەرەكێشان، توێژینەوەكان دەریانخستووە كە نیكۆتین جیا لەوەی ژەهرە بۆ لەش، كاریگەری بۆ سەر دوو ئەندام هەیە كە بۆ سێكسكردن زۆر پێویستن ئەوانیش دڵ و سییەكانن.\nچوارەم/ هاوسەر یان هاوبەشی ژیان، شەرمكردن یان سڵكردنەوە لە پرۆسەی سێكس لەلایەن هاوبەشی بەرانبەر ئارەزووی سێكسی لەناو دەبات و سستی دەكات و لەسەر شێوەی كێشەی خێزانی دیار دەكەوێت، بۆیە پێویستە سەردانی پزیشكی شارەزا بكرێت.\nپێنجەم/ تەندروستی جەستە وەك ئەندامەكانی زاوزێ لای هەردوولا، بەتایبەتی ئەگەر بەتەمەنداچووبن، بۆیە پێویستە سەردانی پزیشكی شارەزا بكەن و كێشەكانیان باس بكەن بۆ گۆڕینی ژیانیان بەرەو باشتر.......لايكي بؤسته كانت بير نه جيت


NNSROJ: کۆماری ئیسلامیی ئێران بەنیازە بایی لانیکەم ٧ ملیارد دۆلار چەک و تەقەمەنی لە ڕووسیا بکڕێت کە فڕپکەی شەڕکەر، تانک و مووشەکی S-300یش لەخۆ دەگرێت.\nبە گوێرەی ئاژانسەکانی هەواڵ، دوای لاچوونی ئابڵۆقەکان لەسەر ئێران، لە ڕێوڕەسمێکی سەربازیدا کە بڕیارە لە شاری "ئاستراکان"ی باشووری ڕووسیا بەڕێوەبچێت، ئەو چەکوچۆڵە پیشان بدرێت کە کۆماری ئیسلامی پێشتر لە ڕووسیای کڕیبوو.\nئاژانسی هەواڵی "سپوتنیک"ی ڕووسیا، وێڕای ئاشکرا کردنی ئەم زانیارییە، ئەوەشی ڕوون کردۆتەوە کە دوای ڕێوڕەسمەکە، چەکەکان لە ڕێگەی دەریای خەزەرەوە ڕەوانەی ئێران دەکرێن.\nکۆماری ئیسلامیی ئێران، ساڵی ٢٠٠٧ گرێبەستی کڕینی پێنج مووشەکی s-300ی لەگەڵ ڕووسیا واژۆ کردبوو، بەڵام بەهۆی ئەوەی نەتەوەیەکگرتووەکان لە ساڵی ٢٠١٠دا ئەم چەکانەی خستە لیستی ئابڵۆقەکانەوە، کرێملین خۆی لە ناردنی سیستەمەکە بۆ ئێران بواردبوو.\nنەتەوەیەکگرتووەکان، دوای پێکهاتنی ئەتۆمی لەنێوان ئێران و وڵاتانی پێنج + یەک، مانگی ژانوویەی ڕابردوو هەموو ئابڵۆقەکانی لەسەر ئێران هەڵگرت و ئەوەش ڕێگەی لەپێش ناردنی ئەو چەکوچۆڵە ڕووسییە بۆ ئێران کردەوە.\nکەناڵی "ئێن بی سی"ش بڵاوی کردەوە کە ڕووسیا هەروەها بڕیاری داوە "ژمارەیەکی نەزانراو" فڕۆکەی شەڕکەر، لە جۆری سیخۆی Su-300SM بە ئێران بفرۆشێت. هەر لە چوارچێوەی هەمان گرێبەستدا، ژمارەیەک کەشتیی شەڕ، تانکی T-90 و سیستەمی پاراستنی دەریاییش بە ئێران دەفرۆشرێت.\nبەگوێرەی مێدیاکانی ڕووسیا، تێکڕای گرێبەستە سەربازییەکانی ئێران و ڕووسیا، بایی لانیکەم حەوت ملیارد دۆلارە. بەرپرسێکی پایەبەرزی ڕووسیش ڕایگەیاندووە کە هەندێ لە گرێبەستەکان، لە مانگەکانی داهاتووی ئەمساڵدا واژۆ دەکرێن.\nچاودێران وای بۆ دەچن کە کۆماری ئیسلامیی ئێران، لە ماوەی داهاتوودا بەگشتی بایی ١٣ ملیارد دۆلار چەک لە ڕووسیا بکڕێت.


سێ هاووڵاتیی مەریوانی پاش دەسبەسەرکردنیان بۆ شوێنێکی نادیار ڕاگوێزران\n17:37 - 23 رەزبەر 2720\nلە ماوەی ڕۆژانی ڕابردوودا، سێ هاووڵاتیی مەریوانی بە ناوەکانی "حامید دادستان" تەمەن ٥٠ ساڵ، "سۆران دادستان" تەمەن ٢٢ ساڵ و "حەمدی دەبستانی" تەمەن ٤٠ ساڵ خەڵکی گوندی "دەگای شێخان" سەر بە مەریوان، لەلایەن هێزە ئەمنییەتییەکانەوە دەسبەسەر کران و بۆ شوێنیکی نادیار ڕاگوێزراون.\nبە وتەی سەرچاوەیەکی ئاگادار، هێزە ئەمنییەتییەکان هێرشان کردووەتە سەر ماڵی ئەو سێ هاووڵاتییە کوردە و بەبێ بەڵگەی یاسایی ئەوانیان دەسبەسەر کردووە.\nئەو سەرچاوەیە هەروەها دەڵێت: "هەتا ئێستا بەدواداچوونی بنەماڵەی ئەو سێ هاووڵاتییە بۆ ئاگاداربوون لە چارەنووسی ئەوان بێئاکام بووە".\n"حامید و سۆران دادستان" باوک و کوڕن.\nهەتا کاتی بڵاوبوونەوەی ئەم هەواڵە هیچ زانیارییەک لەمەڕ تۆمەتی وەپاڵدراوی ئەو سێ هاووڵاتییە لەبەر دەستدا نییە.\nوێنە: حەمدی دەبستانی و سۆران دادستان


https://1baiser.com ״نەخوێنەوار״ێك بە تەنیشتمانەوە |\nHome بیروڕا ״نەخوێنەوار״ێك بە تەنیشتمانەوە\non: شوبات 21, 2019 In: بیروڕا, ناوخۆییNo Comments\nگەر ژنێك یان پیاوێكی نەخوێندەوار بیت و كورد بیت و لەم سەردەمەدا بژیت، چ هەستێكت بۆ سەردەمەكە هەیە؟ نەخوێندەوار لێرەدا بە مانای كەسێك بەكارهاتووە كە بۆی نەڕەخساوە فێری نوسین و خوێندنەوە ببێت. ئەمە پرسیارێكە ڕەنگە نەتوانین لەجێی كەسێكی نەخوێندەوار وەڵامی بدەینەوە. ئەو وەڵامەی كە دەیدەینەوە، چۆنیەتیی دەركەوتنی كەسەكەیە بۆ ئێمە. واتە هەر چۆن قسەی لەسەر بكەین ئەوا ئەوە دیدی ئێمە بۆ ئەو كەسە، ئەوە ئەو كەسەیە كە وەك دیاردە و فینۆمینەیەك بۆ ئێمە خۆی دەردەخات. بەڵام ئەمە نابێتە ڕێگر لەوەی كۆمیڵێك ئەگەری تیۆری تاقیبكەینەوە. گریمانەكە ئەوەیە كە ئەمڕۆ سەردەمی تەقینەوەی زانیاری و ئەنتەرنێت و نوسین و كتێب و خوێندەوارییە بە مانا سەرەتاییەكەی. لە سەردەمێكی وادا دونیا بۆ ئەو كەسانە چۆن خۆی دەردەخات كە خوێندەوارییان نیە و لەو هێڵە پێچاوپێچانە تێناگەن كە دەكەوێتە بەر چاویان.\nئەو بەشەی دونیا كە تێی ناگەین و عیلم زانیارییمان نیە بەرامبەری، ڕەنگە وەك پنتێكی تەڵخ و تاریك دەردەكەوێت. شتێكی هاوشێوەی ئەو پرۆگرامە ئاڵۆزانەی كە تێی ناگەین و كەسانی تر تێیدا پسپۆڕن. دونیایەك بەم هەموو كۆد و پیت و وشە و تێكستەوە، لە ڕووبەڕێكی ڕەش و لاڵ دەچێت بۆ كەسێك كە تێی ناگات و ناتوانێت بیخوێنێتەوە. بەڵام ئەمە مانای ئەوە نیە ئەو كەسە ئەم پنتە تەفسیرناكات بۆخۆی، نایڕەمزێنێت، لە لاڵی و دەرەزمانی و مەحاڵبوونی دەرناكات. ڕەنگە نەخوێندەوارێك توانای خوێندنەوەی نەبێت بەڵام توانای وێناكردنی هەیە. ئەو وێنای ئەو شتانە دەكات كە ناتوانێت لە ئاستی وتن و ڕوونبوونەوە و وردەكارییدا تێیان بگات. وێنای ئەو ڕووبەرە تاریكە دەكات كە ناتوانێت زمانی بداتێ. وێناكردن، ڕێگایەكە بۆ لەچوارچێوەخستن و ئاساییكردنەوەی ئەو شتانەی كە تێی ناگات. هەر ئەمەشە بەدرێژایی ژیانی نەخوێنەوارەكان كە لەگەڵ دۆخی نەخوێنەواریی خۆیاندا ڕادێن. ئەو پنتە لاڵەی جیهان كە تێی ناگەن، دەخەنە ناو ژیانە تایبەتەكەی خۆیانەوە و چیدی بەر تراوما و لێڵییە بەردەوامەكانی ناكەون.\nكاتێك تەكنۆلۆژیا دێتە ئەم كۆمەڵگایانەوە كە ڕێژەی نەخوێنەواریی تیا بەرزە، لە ئاستی شەخسیدا بەر دۆخێكی دوولایەنە دەكەوین: لەلایەك نەخوێنەوارەكان بەر ڕووبەرێكی زیاتری دركنەكراو دەكەون كە لێی تێناگەن. لە لایەكی تریشەوە، تەكنۆلۆژیا ڕەهەندێكی پراكتیكیی هەیە و پێویستی بە خوێنەوارییەكی زۆر دەقیق نیە. بۆیە نەخوێنەوارەكانی سەردەمی تەكنۆلۆژیا، گەرچی لە نیگای یەكەمدا پتر فەرامۆش دەكەون بەڵام بەجۆرێكیش جێیان دەبێتەوە. هۆكارەكەش ڕەنگە ئەوە بێت كە تەكنۆلۆژیا بەراورد بە پرۆسەی خوێندنەوە و نوسینەوە، ڕەهەندێكی پراكتیك/عەوامانەی هەیە و لەسەر ״بەكارهێنان״ بەندە. بەكارهێنانیش بەر لەوەی پرسێكی تەئویلی و ڕۆشنگەرانە بێت، پرسێكی میكانیكییە و بە كۆمه‌ڵێك ئاماژە و فێركاریی سەرەتایی دەبڕێتەوە. دیارە لێرەدا مەبەست لە تەكنۆلۆژیا، بەرهەمە سەرەتایی و كۆمەڵایەتییەكانی تەكنۆلۆژیایە نەك ئەو بەرهەمە ئاڵۆزانەی كە پێویستی بە بڕوانامە و ئەزموون و تێستی وردە. لەناو تەكنۆلۆژیا خۆیشیدا جۆرێك لە خوێنەواریی سەرەتایی دێتەئاراوە كە نەخوێنەوارەكان بە مانایەك لە ماناكان لە مەحروومبوون دێنێتەدەرێ. بۆنمونە فێربوونی كۆمەڵێك دەربڕین و ڕستەی سەرەتایی كە دیسان ڕەهەندێكی تەواو پراكتیكییان هەیە و ناتوانن گوزارشتی ورد لە خۆیان بكەن. لێرەوەیە خوێنەواربوون تۆزێك لە چنگی دەوڵەت و پەروەردە دەردەچێت و لە دونیای ئەنتەرنێتەوە دەگەڕێتەوە.\nهەرچۆنێك بێت نەخوێنەواربوون جۆرێكە لە خەسان لەناو دونیای ڕەمزییدا. واتە ئەوەی خوێنەواریی نەبێت، شتێكی لێ سەنراوەتەوە، شتێكی ناو دونیای مۆدێرنی كەمە: چونكە پەروەردە و فێركردن وەك ڕیتواڵێكی ناو كۆمەڵگای لێ دێت و دەبێت تاكەكان وەك فلتەرێك پیایدا تێپەڕن. كاتێك بە قوتابخانەدا ناڕۆیت، شتێك لە بوونت دادەشكێنرێت. تووشی كەمی و نوقسانی و خەسان دێیت. لە سەردەمێكیشدا كە تادێت تێكست و نوسین و پۆست و كۆمێنت و توێژینەوە و وتار دێتەدەرەوە، نەخوێنەوارەكان پتر لەگەڵ خەسانی خۆیاندا ڕادێن. بەڵام لەپاڵ كۆمەڵگای نمایشی و تەكنۆلۆژییدا كە وێنە كێبڕكێی وشە دەكات، نەخوێنەوارەكان ئاهێكی ساختەیان پیا دێتەوە و شتێك لەو نوقسانییە كەمدەبێتەوە. بەڵام شەپۆلی وێنەكان، كە پێویستییان بە خوێنەوارییەكی ئەوتۆ نیە، نابنە بەدیلی خوێنەواری. بەڵكو نەخوێنەوارەكان و خوێنەوارەكان لە خاڵێكی یەكتربڕیندا یەكدەگرن و وەك ئەندامی ناو كۆمەڵگا نمایشییەیان لێ دێت. بۆ مرۆڤێكی سادەی كورد كە خوزێنەواریی نیە و تازەش خۆی لەو ئەمەلە دابڕیوە، جیهان هەر وەك مەتەڵێك جێدەهێڵێت: مەتەڵێك كە هەمیشە ستایشی كردووە و تێی نەگەیشتووە و خۆیشی لەگەڵ سازاندووە. نەخوێنەوارەكانی ئێمە بەردەوام ستایشی خوێنەوارییان كردووە، بەڵام لەجیاتیی ئەوە بە یاسای نەنسوراو و كەلتور و عەقڵی زارەكی پڕیان كردووەتەوە و مامەڵەیان بە خەسانەكەی خۆیانەوە كردووە.\nچارەنووسیان دیاری كردین!\nبه‌رپرسیارێتی له نێوان پێوار و بووندا\nئاژانس وردەکاریی ڕێککەوتنی کورد و سوپای سوریا بڵاو دەکاتەوە\nئاژانس | ژمارە 34\nزه‌یتوونی گۆڕستانه‌کان له بازاڕ ده‌فرۆشرێت\nلە شێخ عیزەدین حوسەینی و موفتیزادەوە تا داعش


ئاخۆ ئەمجارە دەوڵەتی تورک بە بیانوی ئیدلیبەوە پلانە ژەهراوییەکەی لەمەڕ ڕۆژئاوا بۆ دەچێتە سەر؟\nMonday, 03.02.2020, 10:56\nگەر سەیری سیاسەتی ئەردوگان بکرێت، تێبینی ئەوە دەکرێت کە هیچ سەرکردەیەکی سیاسی هێندەی ئەو کار بە کارتی فشار ناکات. ئەوەشی کە دەبێتە مایەی سەرکەوتنی لە پیادەکردنی ئەو سیاسەتەیدا ،بەکارهێنانی چەند کارتێکی فشاری جیاواز جیاوازە لە هەمان کاتدا تاوەکو لانی کەم یەک یان دوو لەو کارتی فشارانەی ئامانجە شاراوەکەی بۆ بپێکێت.\nکاتی خۆی سەرۆکی ئەو کاتی لیبیا موعەممەر قەزافی (کۆچ کردوو) لە کێشمەکێشی لۆکاربیدا ئەو کارتی فشارەی خستە بازاڕی سیاسەتەوە، بەوەی گەر زۆری لێبکەن، ئەوا ناچار دەبێت، سنوری ووڵاتەکی واڵا بکات، تاوەکو ئەفریقییەکان بەرەو ئەوروپا بنێرێت. دیارە لەگەڵ ئاڵۆز بوونی دۆخی سوریادا ئەردوگان بیرۆکەی ئەو کاتەی قەزافی قۆستەوە و بۆ سەرانی ئەوروپا پەنای بردە بەر. دیارە ئەو هەڵە مێژووییەی ڕاوێژکاری ئەڵمانیا کردی بە ڕێگەدان بە هاتنی زیاد لە یەک ملیۆن خوازیاری گەیشتنە ئەڵمانیا (لێرەدە بە مەبەست دەڵێم خوازیار و ناڵێم ئاوارە یان پەناهەندە) بۆ ناو ئەڵمانیا و پاشانیش زیاد بونیان بۆ زیاد لە دوو ملیۆن و زیاتریش بە هێنانی ئەندامانی خێزانیان و بەچە خستەوەیان لە ئەڵمانیا، بووە مایەی ئەوەی کە فشارێکی ناوخۆیی لە ئەڵمانیا دژ بە دەسەڵات بێتە گۆڕێ . هەر ئەوەش وای کرد کە پارتی ئەڵتەرناتیڤی ئەڵمانیا سەرکەوتن لە هەڵبژاردنی تەواوی هەرێمەکانی ئەڵمانیا بەدەست بهێنێت. ئەمەش وای کرد کە ڕاوێژکاری ئەڵمانیا ناچار بکات، تا باوەڕ بە ئەندامانی تری یەکێتی ئەوروپا بهێنێت، بەوەی کە لەگەڵ دەوڵەتی تورکدا ڕێک کەوتنێک ئیمزا بکەن بەوەی بڕی ٦ ملیار ئۆیرۆ بە قۆناخ بدرێتە دەوڵەتی تورك، تاوەکو نەهڵێت چیدی سوری ، ئەفغانی و ئێراقی و کەسانی تر ڕووبکەنە ئەوروپا.\nئیتر لەو کاتەوە ئەردوگان ئەو هەلەی قۆستەوە، کەی بیەوێت پارەی زیاتر و پلانی زیاتر لە ڕۆژئاوا پیادە بکات، ئەوا پەنا دەباتەوە بەر ئەو کارتی فشارە و کەوتنە هەڕەشە لە ئەوروپا بە تایبەتی ئەڵمانیا، چونکە باش دەزانێت، کە جگە لە ئەڵمانیا هیچ ووڵاتیكی تری ئەوروپی ئامادە نییە ، موسڵمان بهێنێتە ووڵاتەکەی .\nئەمجارە ئەردوگان کیشەی ئیدلیبی درووست کرد بە چەند ئامانجێك:\n+ زیاد کردنی پێگەی خۆی هەم لە ناو ووڵات و هەم لە هەرێمەکەدا.\n+ دەرخستینی دەوڵەتی تورک بەوەی ڕۆلی کاریگەری لە ناوچەکەدا هەیە.\n+ ڕاکێشانی سۆزی دوناڵد ترەمپ بەلای خۆیدا، بەوەی کە ختوکەی بدات، گوایە خوازیارە ڕێککەوتنی بازرگانی بە گوژمەی چەند ملیارێک لەگەڵدا دەبەستێت.\n+ ڕاکێشانی دۆناڵد ترەمپ بەلای خۆیدا تاوەکو باوەڕی پێبهێنیت، چیدی هاوکاری سەربازی پەیەدە نەکات ، نەک هەر ئەوە بەڵکە پشتیان تێبکات.\n+ ڕاکێشانی دۆناڵد ترەمپ بەلای خۆیدا بەوەی پێی بڵێت، کە لە ناوچەکانی ژێر دەسەڵاتی پەیەدا نەوت هەیە و دەتوانن دوو بەدوو واتە ئەمریکا و دەوڵەتی تورک دەست بگرن بەسەر ئەو نەوتەدا.\n+ ڕاکێشانی ناتۆ بەلای خۆیدا بە کێش کردنی بۆ کاری سەربازی لە سوریا.\n+ باوەڕهێنان بە ئەوروپا بە تایبەتی و بە ئەڵماینیا بەوەی بە پارەی ئەوان ملیۆنێک بەناو سوریی ئاوارە وەک هاوردە لە ڕۆژئاوا نیشتەجێ بکات.\nخاڵێکی سەرنج ڕاکێش لەسەر ناتۆ ئەوەیە، کە داوا لە حکومەتی سوریا دەکەن، تا بوردومانی بۆ سەر نەیارەکانی لە ئیدلیب و دەوروبەی ڕابگڕیت. خاڵی گاڵتەجاڕی ئەو لێدوانە لەوەدایە، نابێژنە دەوڵەتی تورک وەک ئەندامێکی ناتۆ کا مفی داگیرکردن و پەلاماردانی ووڵاتێکی تری نییە. لێرەدا نەک دوو ڕوویی بەڵکە چەند ڕوویی ئەوروپالی لانکی دیموکراتی دەردەکەوێت.\nئەوەی من مەبەستمە قسەی لەسەر بکەم دوا خاڵە. هاندان و پێشاندانی چەند هەزارێک ئاوارە بەوەی سنورەکانی بۆ کردوونەتەوە تا ڕووە ئەوروپا یان ڕاستر بڵێین بەرە ئەڵمانیا بێن، چونکە هەرهەمووی ئەڵمانیا دەوێت .ئەوەشی بەڕێوەیە باش دەزانێت، هیچ ووڵاتێکی ئەوروپی جگە لە ئەڵمانیا ئامادە نییە ئاگر بەربداتە ماڵی خۆی.\nئەوەی بۆم جێگەی سەرنجە گوێبیستی یەک سەرۆکی ئەوروپی یان بەرپرسێکی یەکێتی ئەوروپا نابین، تا بڵێن: ئەوە ماوەی زیاد لە دووساڵە سەرباری ئەوەی کە دەوڵەتی تورک بڕی ٣ ملیارد ئۆیرۆ وەرگرتووە، کەچی هەڕەشەکەی هەر ماوە و دەیکات. بەواتایەکی دی گوێبیستی سەرکردەیەکی ئەورووپی بەتایبەتی ئەڵمانی نابین تابڵێت، ماداو ئاوارە هەیە، کەوابێت، ئەم هەڕەشە و کارتی فشارە هەر دەمێنێت. بۆیە دەبێت سنورێکی بۆ دابنرێت.\nئەوەتا هەر ئەمڕۆ ٢٩ ی مانگی فیبریوەر ئەردوگانلە کۆبونەوەیەکیدا لە ئەستەنبوڵ وتوویەتی:\n"دەمانەوێت ناوچەیەک بۆ ئاوارەکانی سووریا دروستبکەین.. دەبێت وڵاتانی ئەوروپاش بەڵێنەکانیان لە بواری یارمەتیدانی کۆچبەراندا جێبەجێبکەن".\nئەوجا درێژە بە قسەکانی دەدات و دەڵێت :\nئەگەر ئەمڕۆ شەڕی قامشلۆ، سەرێکانی، گرێسپی، کۆبانێ، تەرابلوس، منبج، ئەلباب و ئیدلب نەکەین، خوانەکا سبەی ناچار دەبین لە شرناخ، ماردین، شانڵیئورفا، غازی عەنتاب و هاتای ئەو شەڕە بکەین. چونکە ئامانجی ئەو سیناریۆیەی رووبەڕوومان بووەتەوە سووریا نییە، تورکیایە\nگەر لەو قسانەی وورد ببینەوە ، بۆمان دەردەکەوێت کە ئامانجی کارتی فشارەکەی ئەمجارەی داگیرکاری زیاتری ڕۆژئاوا و تەعریب کردنییەتی، ئەوەش بە پارەی دەوڵەتانی لانکی دیموکراتی ئەوروپی و هاندانیان بە چاونوقاندنیان لە داهاتوویەکی نزیکدا کاتێک کە پەلاماری ڕۆژئاوا دەداتەوە.\nجێی داخە وا دەڵێم ، بەڵام من دڵنیام ئەمجارە بە پشتیوانی ئەڵمانیا و یەکێتی ئەوروپا پەلاماری ڕۆژئاوا دەداتەوە و داگیرکرای زیاتر دەکات و لە سەر خاکی ڕۆژئاوا بە ناوی گێڕانەوەی بە ناو ئاوارەی سوریی بۆ بەناو خاکی خۆیان ، لە کاتێکدا تەعریب کردنە و ئاوارە کردنی کوردە لەو خاکەی کە زێدی باو باپیریەتی. ئەوەشی کەلەهەمووی زیاتر مایەی خەفەتە بە پارەی ئەڵمانیا و یەکێتی ئەوروپا دەبێت. بۆیە مایەی گاڵتەجاڕی دەبێت، کە باس لە گیڕانەوەی ئاوارە دەکرێت.\nهیوا خوازم بۆچونەکەم هەڵە بێت. دیارە ئەم بۆچونە هی ئێستام نییە، بەڵکە بەر لە چەند مانگێک لە نووسینێکی ترمدا ئاماژەم بەمە دا.\nئەرشیفی (رزگار گوڵەباخ)ی نووسەر\nڕۆژئاوا لە کام چاوەڕوانیی باشوردا ؟\nئێراق ڕووەو سیستەمی ئایەتوڵڵایی\nبراوەی دۆڕاو و دۆڕاوی براوە


داهاتی وەزارەتێكی هەرێم لەو مانگە 143 ملیۆن دینار بووە\nوەزارەتی گواستنەوە و گەیاندنی حكوومەتی هەرێمی كوردستان ئاشكرای دەكات، مانگی رابردوو داهاتی بەڕێوەبەرایەتییەكی سەر بە وەزارەتەكەیان 143 ملیۆن دینار بووە.\nئەمڕۆ یەكشەم 12ـی تشرینی دووەم، لە هەواڵێكی وەزارەتی گواستنەوە و گەیاندنی حكوومەتی هەرێمی كوردستان هاتووە، ئاماری داهاتی مانگی 10ـی رابردووی سەرجەم بەڕێوەبەرایەتی گشتی زەمینی سەر بە وەزارەتەكەی بریتی بووە لە 143 ملیۆن دیناری عێراقی.\nلە هەواڵەكەدا هاتووە، لەو ماوەیەدا داهاتی ئەو بەڕێوەبەرایەتییە گشتییانەی كە لە چەند بەڕێوەبەرایەتییەك پێك هاتووە، گەیشتووەتە نزیكەی 143 ملیۆن دیناری عێراقی.\nلە خشتەیەكیش كە لەگەڵ هەواڵەكەدا بڵاو كراوەتەوە تیایدا بڕ و شێوازی بەدەستهێنانی داهاتەكان ئاشكرا كراوە، بەشێوەیەك گۆڕینی ئۆتۆمبێل و نوێكردنەوەی كارتی هێڵەكانی گواستنەوە زۆرترین مامەڵەی مانگی تشرینی یەكەم بووە.\nمانگانە وەزارەتی گواستنەوە و گەیاندنی حكوومەتی هەرێمی كوردستان داهاتی مانگانەی بڵاو دەكردەوە، بەڵام دوای داخستنی هێلەكانی فڕۆكەخانەی هەولێر و سلێمانی لەلایەن بەغداوە بۆ ئەو مانگە هیچ بڕە داهاتێك لەسەر فڕۆكەخانەكان نەخراوتە ڕوو.


ئەم وەزعییەتە لە دوای جەنگی جیھانی دووەمەوە درێژەی کێشا، تا سێپتەمبەری ساڵی ٢٠١١. تا کاتێک بزووتنەوەیەکی تازە سەریھەڵدا. کە بەردەوام بزووتنەوەی تازە لێرە و لەوێ گەشە ئەکات و سەردەردێنێ. ئەم بزوتنەوەیە ناوێکی سەیری ھەبوو " ئۆکیوپای ۆڵ ستریت- داگیرکردنی شەقامی ۆڵ". وە لەمەش سەیرتر ئەوە بوو کە ئەمە بزوتنەوەیەک بوو کە گەنجان ڕێکیانخستبوو کە زۆر دلێر و شۆڕشگێڕ و ھێڕشبەربوون و لە ناوەندی شاری نیویۆرکدا لە پارکێک لە مانھاتن خێمەیان ھەڵدابوو. ئەم بزووتنەوەیە وەک ئاگری دارستان پڕیشکی ھاویشت و بڵاوبۆوە، کە لە ماوەی سێ مانگدا لە ٣٥٠ شاری ئەمەریکادا گەنجان ھەمان کاریان دووبارەکردەوە. ئەوەی لەم بزووتنەوەیەدا خاڵی زۆر بەھێز بوو، ئەوە بوو کە ڕەخنەیان لە کەپیتالیزم نەشاردەوە و ئەمانە کارێکیان کرد کە ھیچ بزووتنەوەیەکی کۆمەڵایەتی لە ماوەی شەست و پێنج ساڵی ڕابردوودا نەیوێرابوو بیکات لە ئەمەریکادا. شیعاری سەرەکیان بریتی بوو لە ١٪ بەرانبەر ٩٩٪. کە ڕەخنەکەیان ھێندە بە سادەیی و کارامەیی بەیان کرد لە دژی سەرمایەداری، تەنانەت سەرۆکی ئەمەریکاش لە پاش دوومانگ ناچار بوو ھەمان شیعار لە وتاری خۆیدا بەکاربھێنێ. ڕەخنەیان لە ئیقتسادی سیستەمی سەرمایەداری ئەوە بوو کە ئەم سیستەمە کۆمەڵگا دابەشدەکات بە ١٪ کە دەسەڵات و سەروەتی زۆی ھەیە، وە لە بەرانبەریشدا ٩٩٪ کە ھیچیانی نییە یان بەشێکی زۆر کەم لە ھەردوکیانی ھەیە. ئەم بزووتنەوەیە زۆر درێژەی نەکێشا، بەڵام ئەمە پێویستە کەس تووشی سەرسوڕمان نەکات. بزووتنەوەی لەم جۆرە ھەڵئەتۆقێ و ھەوڵئەدا جێپێی خۆی بگرێ و زۆر جار لە ھەنگاوی یەکەمدا


دەستەی نەزاهە فەرمانی دەستگیرکردنی بۆ ڕاکان جبووری دەرکرد\n2018-12-19 [03:47 AM]\nئەمڕۆ چوارشەممە دەستەی نەزاھە لە بەغدا فەرمانی دەستگیرکردنی بۆ ڕاکان جبووری پارێزگاری کەرکووک بەوەکالەت دەرکرد.\nجوان حەسەن زەنگەنە ئەندامی ئەنجوومەنی پارێزگای کەرکووک بە(باسنیوز)ی ڕاگەیاند "بەپێی ئەو زانیارییانەی پێمانگەیشتووە، ئەمڕۆ دەستەی نەزاھە لە بەغدا فەرمانی دەستگیرکردنی بۆ ڕاکان جبووری پارێزگاری کەرکووک بەوەکالەت دەرکردووە".\nگوتیشی "جبووری تۆمەتبار کراوە بەوەی سامانی گشتی بەھەدەر داوە و دەسەڵاتەکانی بەدەر لە یاسا بەکارھێناوە".\nھەروەھا ڕوونی کردەوە "ھەر ئەمڕۆ دادگای کەرکووک بەپشت بەستن بەفەرمانەکەی دەستەی نەزاھە، فەرمانی دەستگیرکردنی بۆ ناوبراو دەرکردووە، بەڵام لەبەرئەوەی فەرمانەکە تازە دەرچووە و ناوبراو پشووی وەرگرتووە تا ئێستە جێبەجێ نەکراوە و دەستگیر نەکراوە".\nجبووری لە دوای خیانەتی ١٦ی ئۆکتۆبەری ساڵی رابردوو کە لەلایەن تاقمێکی یەکێتییەوە ئەنجام درا، وەک پارێزگار بەوەکالەت بەسەر کەرکووکدا سەپێندرا و یەکێ لە کارە شۆڤێنییەکانی ئەوە بوو پرۆسەی تەعریبکردنی شارەکەی دەستپێکردەوە.


یه‌كڕیزی، یه‌ك هه‌ڵوێستی، سازان، پێنج قۆڵی... له‌نێو وشه زۆرترین به‌كارهاتووه‌كانی مه‌یدانی سیاسی باشووری كوردستان له ساڵی 2015 بوون. له‌و كاتانه‌دا زۆرترین غه‌م و هه‌وڵی كه‌سایه‌تییه سیاسییه میانڕه‌وه‌كان و رۆشنبیره خه‌مخۆره‌كان بریتی بوو له رێكخستنی نێوماڵی كورد له‌پێناو هێنانه‌دی یه‌ك ریزی و یه‌ك ده‌نگی. چونكه زۆر چاك پێشبینی ئه‌وه ده‌كرا كه له ئه‌گه‌ری به‌رده‌وام بوونی ئه‌م په‌رشوبڵاوییه و یه‌كتر قه‌بوڵنه‌كردنه خاڵی لاواز له‌نێو پاكه‌تێكی رازاوه پێشكه‌ش به نه‌یارانی كورد ده‌كرێت.\nبه تایبه‌تی نه‌یارانی ئیقلیمی. بونیاتنان و به‌هێزكردنی په‌یوه‌ندی دۆستایه‌تی له ئاستی ئیقلیمی و نێوه‌ده‌وڵه‌تیدا چه‌ند گرنگ بێت، دۆستایه‌تی و لێكتێگه‌یشتنی ناوخۆیی دوو قات گرنگتره. ئاخر هه‌ر ئه‌و یه‌كێتییه ناوخۆییه‌یه هێز ده‌به‌خشێت كه بتوانی خۆت به دونیا بسه‌لمێنیت. بۆ نموونه وا بیر بكه‌ینه‌وه له دوای مانگی حوزه‌یرانی 2014 واتا دوای هاتنی داعش هه‌نگاوی به‌هێزكردنی په‌یوه‌ندییه نێوخۆییه‌كان له ئه‌وله‌ویاتی به‌رنامه‌ی به‌ره‌و سه‌ربه‌خۆیی بوایه، ئێستا زۆر ئاسانتر ده‌توانرا قه‌یرانه یه‌ك له دوای یه‌كه‌كان ئیداره بدرێن. نه‌ك وه‌كو ئه‌وه‌ی ئێستای هه‌یه كه لایه‌ك هه‌وڵی چاره‌سه‌ر ده‌دات و لایه‌كی دیكه‌ش به هاتوهاوار و موزایه‌دات وێرانتری ده‌كات. هه‌رهیچ نه‌بێت ئه‌وكات ته‌نها به قه‌یرانێكه‌وه خه‌ریك ده‌بووین نه‌ك به ده‌یان قه‌یرانی سه‌ختتر.\nقوربانی یه‌كه‌می ئه‌م موزایه‌ده و جه‌نگه مێدیاییه‌ی كه ته‌واوی تۆڕه كۆمه‌ڵایه‌تییه‌كان و مێدیای بینراوی گرتۆته‌وه كه تاكه میراتی ململانێی سیاسی نێوخۆییه، ئه‌و گه‌نج و خێزانانه‌ن كه نا ئومێدی به‌رۆكی گرتوون و هه‌ست ده‌كه‌ن چاره‌نووسیان نادیاره و له‌پێناو رزگار بوون له‌و باره ده‌روونییه ئاڵۆزه‌ی كه تێی كه‌وتوون ئاماده‌ن خۆیان له ڕێگه‌ی مه‌رگ بده‌ن و بۆ وڵاتانی دوور كۆچبكه‌ن. بێ گومان قه‌یرانی دارایی و چاولێكه‌ری هۆكاری دیكه‌ی ئه‌م كۆچه به كۆمه‌ڵه‌ن.\nجه‌نگی پێشمه‌رگه له‌گه‌ڵ داعش، هه‌ڵوێستی عێراق به‌رامبه‌ر به حكومه‌تی هه‌رێم، دابه‌زینی نرخی نه‌وت، گه‌نده‌ڵی، نه‌بوونی ئه‌زموون له كه‌رتی نه‌وت و گازدا، هه‌وڵدان له به‌ده‌ستهێنانی ئابووری سه‌ربه‌خۆ ته‌نها به پشت به‌ستن به نه‌وت، پشتگوێ خستنی ئه‌و كه‌رتانه‌ی كه هاوكارن له زیادكردنی داهات بۆ حكومه‌ت (كشتوكاڵ، گه‌شتوگوزار..). هه‌رچه‌ند له ئێستادا هه‌وڵه‌كانی وه‌زاره‌تی كشتوكاڵ بۆ زیاتر گرنگیدان به به‌رهه‌می نیوخۆیی جێگای ستاییشه. كۆی هه‌موو ئه‌مانه هه‌رێمی خستتوه‌ته ناو قه‌یرانێكی دارایی ئێجگار قوڵه‌وه و قوربانیانی یه‌كه‌میش ئه‌و فه‌رمانبه‌رانه‌ن كه جگه له مووچه‌ی حكومی هیچ داهاتێكی دیكه‌یان نییه.\nبۆ ئه‌م دۆخه هه‌نگاوی فریاگوزاری بریتییه له كاراكردنه‌وه‌ی په‌رله‌مان به‌هه‌ر شێوه‌یه‌ك بێت. له‌دوای ئه‌وه‌ش چاكسازی ڕیشه‌یی و شانبه‌شانی به سیسته‌ماتیك كردنی كه‌رتی نه‌وت و غاز بوژاندنه‌وه‌ی كه‌رته‌كانی دیكه‌ی ئابووری. جگه له‌وه‌ش كاراكردنی سیسته‌می بانقی به‌به‌كارهێنانی كارتی زیره‌ك و سیسته‌می باج و سیسته‌می دڵنیایی له‌و خاڵانه‌ن كه حكومه‌ت ده‌توانێت بۆ داهاتوو كاریان له‌سه‌ر بكات.\nله ئێستادا ئه‌مه حاڵی ئه‌و ماڵه‌یه كه ڕۆژانێك ماڵێكی گه‌رم بوو و دوور له‌و هه‌موو قه‌یرانه هیوای یه‌ك ڕیزی و یه‌كده‌نگی بۆ ده‌خوازرا. كه‌چی ئێستا عه‌ره‌بێكی باشوور یان ناوه‌ند بۆخۆی سوود له نیعمه‌تی ئه‌م ئارامییه و پارێزراوییه ده‌گرێت و ئێوارانیش بۆ كه‌یف و سه‌فا روو له سه‌یرانگا و سروشته جوانه‌كه‌ی كوردستانه‌كه‌مان ده‌كات. بۆ خۆمانیش كه‌وتووینه‌ته ناو جه‌نگێكی ده‌روونی له‌گه‌ڵ یه‌كتر و ئه‌م كوردستانه به‌هه‌شته‌مان له‌خۆمان كردووه به دۆزه‌خ. هه‌میشه كورد بێگانه دۆست بووه... چاتره هه‌رچی زووه بێدار ببینه‌وه، پێش ئه‌وه‌ی ماڵه‌كه سارد و سڕتر بێت.


گرنگترین رێنماییەكانی سەلامەتی لەكاتی دروستبوونی (تەم)دا\nیەكێ لەو دیاردانەی كە زۆرجار دەبنە هۆكاری نانەوەی روودوای دڵتەزێن، بە تایبەتی لەسەر رێگاو شەقامەكان و لە كاتی هاتوچۆدا، دیاردەی (تەم) ە، جا لە پێناو پاراستنی گیان و ماڵمان لە كاتی دروستبوونیدا، با بە پێی توانا هەموو ئەم رێنماییانەی خوارەوە جێبەجێ بكەین:\nلایتی نزم بەكاربهێنەو بە هیچ شێوەیەك لایتی بەرز (فوول) دامەگیرسێنە، چونكە رووناكییە بەهێزەكە دەبێتە هۆی شكانەوەی زیاتری رووناكی بەهۆی دڵۆپە هەڵواسراوە هەرە وردەكانی هەڵمی ئاو (واتە تەم) و دووبارە گەڕانەوەی بۆ چاوی شوفێر، بەمەش ئاستی بینینی ئاسۆیی زۆر كەمتر دەكاتەوە.\n(تەم) وەكو (سەراب) ی بیابانە، ئەو هەستەت پێ دەدات كەوا خێرایی لێخوڕینت كەمە، بۆیە پێش ئەوەی بچیتە نێو تەمەوە خێراییت زۆر كەم بكەوەو بەردەوام هەوڵبدە مەودایەكی زیاتر لە ئاستی ئاسایی لەنێوان خۆت و ئۆتۆمبێلەكانی دیكە جێبهێڵی.\nلە كاتی لێخوڕیندا، زۆر وریاو هێمن بەو هەوڵبدە گوێبیستی هیچ دەنگێك نەبی (لە ریكۆردەرو رادیۆ) و مۆبایلیش بەكار مەهێنە، بەڵكو كەمێك جامی لای خۆت بهێنە خوارەوە، بۆ ئەوەی گوێبیستی هەر دەنگێكی نامۆ بی لە دەرەوە.\nگەرمكەرەوەی جامی پێشەوە بەكار بهێنە تاوەكو رێگە نەدەیت شێ و هەڵم لەبەشی ژوورەوەیدا دروست بێت و مەدای بینینت هێشتا كەمتر ببێتەوە.\nشۆڵدەری راست یان چەپ بە پێی ئاراستەكەی رۆیشتنت، یاخود هێڵەكانی ناوەر|ِاستی رێگا بەكاربهێنە وەك رێنیشاندەرێك تاوەكو لە رێڕەودا دەرنەچیت و خوانەخواستە بچیتە رێڕەوی پێچەوانە.\nهەرچوار فلاشی ئاگادركردنەوەت دابگیرسێنەو مەیكوژێنەوە، چ لەكاتی رۆیشتن یان وەستاندا.\nئەگەر نیازی خولانەوەت هەبوو ئەوا زۆر زووتر گڵۆپی ئاراستەكە دابگیرسێنە بۆ ئاگاداركردنەوەی شوفێرانی دیكەی دواوەت، چونكە شوفێری دواوە پشت دەبەستێ بە هەڵسوكەوتی شوفێری پێشخۆی.


Wednesday, 11.27.2019, 22:24\nلەو رۆژەوەی چینەهوشیارەکەی کۆمەڵگەی کوردستان لەوە گەیشتووە کە مافی گەلی کوردستانە خۆیان سەرداری وڵاتی خۆیان بن و خۆیان بڕیار لەسەر چارەنوسی خۆیان بدەن، لەوڕۆژەوە کاروانی خەباتی ڕزگاریخوازی هەنگاوی بەرەو ئاسۆ لەژێر دروشم و ئاواتی جیاجیادا گرتۆتەبەر. لەو کاروانەدا فەرماندە و سەرکردەی چاونەترس و بەتوانا سەریان هەڵداوە و هاتوونەتە نێو کاروانی خەبات و گیانی به‌هاداری خۆیان بێباكانه به‌خشیووه. ئەو شۆڕشگێرانە هاوشانی سەدان هەزار تێکۆشەری هاوسەنگەر و خەباتیان بە خوێنی گەشیان گوڕیان بە خەباتی گەل داوە و بوونەتە ئەستێرەی دره‌وشاوی ئاسمانی كاروانی خەباتی ڕزگاریخوازی گەل. ده‌كرێ بڵێین ئەو مرۆڤانە خوێنی دەمارەکانی جەستەی شۆڕشی خەڵکی ژێردەستەی کوردستانن. لە باشوری کوردستاندا نمونەی ئەو فەرماندە و سەرکردە لێهاتو و شۆڕشگێرانە له‌هه‌ر ده‌ڤه‌ریكدا ناوه ناوه ده‌ركه‌وتوون و گه‌یشتوونه‌ته لوتكه، خەباتگێڕی نەمر ئه‌حمه‌د فه‌قی ئەحمه‌د ناسراو به ئەحمەد فەقێ ڕەش یەکێ لەو مرۆڤە شۆڕشگێرە کوردستانیانەیه کە لاپەرەکانی خەباتی ڕامیاری تەژیە لە قارەمانی و سەروەری. دیاره ژیان و خه‌باتی ئه‌و سه‌ركرده نه‌مره زۆر له‌وه زیاتره كه‌لێره‌دا له‌سه‌ری وگوتراوه و نوسراوه، بۆیه ئه‌وه‌ی لێره‌دا نوسراوه تەنها هه‌وڵێكی بچوكه بۆ تیشك خستنه‌سه‌ر ژیانی ئه‌و مرۆڤه شۆڕشگێڕه له‌بیركراوه و ئاكامی جه‌رگبڕی.\nئەحمەد فەقێ ڕەش لە گوندی رۆست لە بناری چیا، لە ژینگەی كویستانیكی سه‌رسپیدا کە ڕازاوه‌ته‌وه به‌گوڵزاری دڵرفینی مێرگ، کێوی رەوەزەکانی شاخ، رەز و باغی شیو و قەتپاڵ، داربەڕ و مازوو و دارەبەن، کانی و ڕووباری سازگار، كه‌پروسابات، خانووی بەردوقوڕی کوردەواری، لە باوەشی گەرمی خێزانە جوتیارێکی کۆڵنەدەر و ماندونەناس لە ساڵی ١٩٤٩ دا چاوی هەڵینا و پەروەردەبوو. له هه‌وارێكدا كه جریوه‌ی باڵنده‌ی ڕەنگین و پاساری، حیلەی ماین و ئەسپ، دەنگی بۆڕ و باریکی مانگا و مەڕ و بزن، لورەی گورگ، سەگوەڕی مێگەل و گوند، ئاسکی شاخ، بازی بێهەستی کەروێشکان، کۆلارە و هەڵۆی هەڵگورد، هاژەی ڕووبار، دوکەڵی بەیانی و ئێوارانی لولەی بانی خانووەکان، بۆن و بەرامی ئاوایی، تێکەڵێکی لەنرخنەهاتوو و لێکدانەبڕاوی سروشتی کوردەواری بنار و دۆڵ بوون.\nئەحمەد فەقێ رەش لەگوندى رۆست خوێندنى سەرەتایى ته‌واو ده‌كات، بۆ درێژەدان بەخوێندن ده‌چێته شاری رەواندز، لەوێ تاپۆلى سێى ناوەندى ده‌خوێنی. بەهۆى کۆچیدوایی دایکى دەگەرێتەوە گوندى رۆست، واز لەخوێندن دەهێنیت و بەکاروبارى کشتوکالى و ڕەز و باخچە خەریک دەبێت. به‌مجۆره ئه‌و له‌ته‌مه‌نیكی زوودا ناچاربووه شان بداته‌به‌ر ئه‌ركه‌كانی ژیان، وه ورده ورده ئاشنایه‌تی له‌گه‌ل هه‌وراز و نشیوی ژیاندا په‌یدابكات. ئەو چۆن مرۆڤەکانی گوندی خۆشدەویست و لە گوێگرتن و گفتولوفتی خۆشیان ماندوونەدەبوو، ئەوهاش خۆشەویستی قەدپاڵ و ڕەز و باغ و هه‌وای پاك و ئاوی سازگاری هەرێمەکە بوو. ئەو لەگەڵ وه‌شاندنی تەور و لە دروستکردنی کەپروساباتدا، لەگەڵ پێمەڕەكردنی زەوی ناو باغدا، لە قوڕکاری کرێکاری و کاری جوتیاری رۆژانەیدا لە ئازارەکانی هەژاران و جوتیارانی کۆمەڵگەی کوردەواری گەیشت و بۆیان ده‌سوتا. به‌پێچه‌وانه‌وه دژی نارەوایی دەرەبەگ و دەسەڵاتی داگیرکەر بوو، بۆیه له ته‌مه‌نیكی زوودا بیری له‌به‌رنگاربوونه‌وه و خه‌باتی ڕزگاری كردۆته‌وه. ئەو بەناچاری ده‌ستبه‌رداری ژیانی گه‌نجایه‌تی بووه و چۆته قۆناغی به‌رپرسیاری و كاری ڕامیاری. ئه‌و بڕیاریدا هەگبەی زامەکانی گەل بخاتە سەرشانی، رێگەی خەباتی ڕزگاری بگرێتەبەر و بەرەو ئاسۆ هەڵکشێت.\nئەحمەد فەقێ رەش لە سالى ١٩٦٥دا پەیوەندى بە خەباتی چەکداری ئەیلولەوە دەکات و لە ساڵی ١٩٦٧ دا بەشدارى خولى کادیران دەکات، دواتر وەکو ئەندامى لیژنەى ناوچەى بالەک درێژە بە خەبات دەدات تاکو تێکچوونی خه‌باتی چه‌كداری له به‌هاری ساڵی ١٩٧٥دا. لە دوای ڕێکەوتنی جەزائیر لەنێوان شای ئێران و سەدام حوسێندا کە بۆ نەهێشتنی خەباتی چەکداری کورد لە باشوری کوردستاندا مۆرکرا و بووەهۆی هەرەسی خەباتی چەکداری ئەیلول، وەکو زۆرینەی کادیر و پیشمەرگەکانی خەباتی چەکداری ئەو سەردەمە ئاوارەى ئێران دەبێت و دواتر دەگەڕێتەوە عێراق، پاشان دووردەخرێتەوە بۆ ناوەراستى عێراق، لەگوندێکى پارێزگاى ( نەجەف) نیشتەجێ دەکرێت. ئەحمەد فەقێ ڕەش بەرلەوەی بچێتەوە عێراق لەگەڵ کادیران و پێشمەرگە نارازیەکانی ناو پارتی هاموشۆی هەبوو و هاوڕایی لەگەڵ ئەوان سەبارەت بە هەڵە و پێشلکاریەکانی سەرکردایەتی پارتی بەگشتی و بنەمالەی بارزانی بەتایبەتی هەبوو، وه‌كو زۆر له كادیرانی ئه‌وسا لەگەڵ ئاشبەتاڵی خەباتی چەکداری نەبوو. بۆیە وەکو زۆر لە سەرکردە، کادیر و پێشمەرگەکانی ئەوسا بەئومێدی هەلگیرساندنەوەی خەباتی چەکداری لە زووترین کاتدا ڕێگەی گه‌رانه‌وه بۆ باشوری كوردستانی بنده‌ستی ئێراق هەڵدەبژێرێت. له‌به‌رئه‌وه‌ی كادیر بووه له‌لایه‌ن ڕژێمی بەعسه‌وه بۆ خوارووی ئیراق دوورده‌خریته‌وه. لەگەل سەرهەڵدانەوەى خەباتی چەکداری ڕزگاریخوازی لە ساڵی ١٩٧٦ دا دەگەڕێتەوە کوردستان و پاشان مال ومندالى بەجێدەێلێت و جارێکی دیکە دەگەڕیتەوە شاخ و ده‌چێته ڕیزه‌كانی بزوتنەوەی سۆسیالستی كوردستان. لەبەر شارەزایی و ئەزموونی لەخەباتی چه‌كداریدا دەکرێتە فەرماندەى هەرێمى ٩ ی باڵەک.\nسنورى جوگرافیاى هەرێمى ٩ی باڵەک لەسۆران وخەتى هاملتۆنەوە تا حاجى ئۆمەران و سنورى تورکیاى دەگرتەوە، لە ساڵی ١٩٧٦ ـەوە ئەو هەرێمە لەلایەن بزوتنەوەی سۆسیالیستەوە دامەزرا. هەرێمەکە لەسێ کەرت و چەند مەفرەزەیەک پێک هاتبوو. کەرتى روست، کەرتی شێوەزوور و کەرتی گەڵاڵە.\nبەرلەوەی کارەساتی هەکاری ڕووبدا، لە بەرهاری ١٩٧٨ دا لەژێر سەرپەرشتی گیانبەختکردوان دکتۆرخالید و حسین بابەشێخدا هیزێکى پێشمەرگەی ٥٠٠ کەسی دێنە هەرێمەکە. لەوێ داوا لە ئەحمەد فەقێ ڕەش دەکرێت کە هاوکاری هێزەکە بکەن. لەوێوە بەیەکەوە بەرەو سنوری باکوری کوردستانی بندەستی تورکیا بەڕێدەکەون و لە دۆلی خواکورک دەمێننەوە. هێزێکی دیکەی ٥٠٠ کەسی لەژێرسەرپەرشتی گیانبەختکردوو عەلی عەسکەریەوە دەگەنە ئەوێ. لە ١٣ی مانگی ئایاری ١٩٧٨ دا هێزێکی گەورەی ڕژێمی بەعس بەپالپشتی کۆمەڵێ کۆپتەر و چەکی قورس هێرشێکی گەورە و بەربڵاو دەکاتەسەر دۆڵی خواکورک و گوندەکانی جۆرجا، ئاڵموش و بێسۆک. ئەو رۆژە تا شەو شەڕ دەبێت. دوای تاریکبوون هێزەکەی پێشمەرگە دەتوانن لە ڕوبار بپەڕنەوە و سنوری ئێراق-تورکیا ببڕن و بچنە سنوری باکوری کوردستان لە سنوری ماسیرۆی شەمزیناندا. ئەحمەد فەقێ ڕەش و هێزەکەی تا ئەوێ لەگەڵیان دەبن، پاشان ئەحمەد فەقێ ڕەش لەگەڵ ٢٥ پێشمەرگەیدا دەگەڕێنەوە سنوری هەرێمی باڵەک، بەڵام هەندێ لەپێشمەرگەکانی لەگەڵ هێزە گەورەکەدا دەمێننە. ئەو هێزە گەورەیەی یەکێتی نیشتیمانی کوردستان کە زۆرینەیان پێشمەرگەی بزوتنەوەی سۆسیالیست بوون مەبەستیان بووە بەرەو سنوری سوریا بچن و لەوێ چەک بهێنن. ئەو هێزە گەورەیە لەلایەن هێزەکانی قیادەی موەقەتە (سەرکردایەتی کاتی پارتی دیموکراتی کوردستان کە ئەوسا سامی عەبدوڵرەحمان سکرتێری بوو) لە گەلی بازێی هەکاری و شوێنی دیکە لێیان دەدرێ، خەڵکی ناوچەکەش لەسەر داوای قیادەی موەقەتە دژی هێزەکە دەوەستنەوە و هاوکاریان ناکەن و خۆراکیان پێنادەن. لەئەنجامدا هێزەکەی پیشمەرگە تووشی شکست و شکان دەبێت و پەرتەوازەیان پێ دەکرێت. هەندێ دەکوژرێن، گەلێکیان بەدیل دەگیرێن، هەندێ خۆیان دەدەنەوە دەست ڕژێمی بەعس، هەندێ هەرچۆنی بێ خۆیان ڕزگار دەکەن و دەگەڕێنەوە سنوری باشوری کوردستان. گیانبەختکردوان دکتۆر خالید، عەلی عەسکەری و حسین بابەشێخ کە سەرکردایەتی هێزەکەیان دەکرد بەدیل دەگیرێن پاشان بەبڕیاری سەرکردایەتی قیادەی موەقەتە گولەباران دەکرێن. هەندێ لە پێشمەرگەکانی هەرێمی ٩ کە بەدیل گیرابوون، بێچەک دەگەڕێنەوە.\nدوای کارەساتی هەکاری کێشەکانی ناو یەکێتی زیاددەبن و دەگەنە ئاستی نەگەیشتن بەیەک، سەرکردایەتی بزوتنەوە بڕیاری هاتنەدەرەوە لە نیمچەبەرەی یەکێتی دەدەن. بەشێک لە پێشمەرگەکانی هەرێمی ٩ ی باڵەک لەگەڵ یەکێتی دەمێننەوە. بەڵام ئەحمەد فەقێ ڕەش و زۆرینەی پێشمەرگەکانی لەگەڵ بزوتنەوەی سۆسیالیستدا دەمێننەوە.\nبه‌شداری ئه‌حمه‌د فه‌قی ڕه‌ش له شۆڕشی ڕزگاریخوازی رۆژهه‌ڵاتی كوردستاندا له ساڵی ١٩٧٩ دا\nله دوای روخانی ڕژێمی دیكاتۆری حەمەڕەزا شای ئێران لە سەرەتای ساڵی ١٩٧٩ دا، شۆڕشی گه‌لانی ئیران كه‌وته بۆسه‌ی ئیسلامیسته‌كان و جڵه‌وی كه‌وته ده‌ست ره‌وتی ئایه‌توللا خومه‌ینی، رژیمی ئیسلامی دامه‌زراو و ده‌سه‌ڵاتی نوێی ئیسلامی ده‌ستیكرد به سه‌ركوتكردنی خه‌ڵكی ئازادیخوازی ئیران له‌نیویاندا خه‌لكی كوردستان. خومه‌ینی فه‌توای دژی كوردان ده‌ركرد و كوردی وه‌كو دوژمی خودا و ڕژێمی ئیسلامی ئێران ناوزه‌دكرد، به‌پێی سوره‌تی ئه‌نسار كوشتاری كوردانی ڕه‌واكرد. به‌مجۆره ڕژیمی ئیسلامی ئێران هێرشه‌كانی بۆ سه‌ر رۆژهه‌ڵاتی كوردستان ده‌ستپیكرد. له‌هه‌مان كاتدا هیزی پێشمه‌رگه‌ی ڕۆژهه‌ڵاتی كوردستان له‌ژێر سه‌رپه‌رشتی حزبی دیموكراتی كوردستاندا پێوستی به ئه‌زموون و شاره‌زایی فه‌رمانده و پێشمه‌رگه‌كانی باشوری كوردستان هه‌بوو. بۆیه ژماره‌یه‌كی زۆر له سه‌ركرده و كادیر و پێشمه‌رگه‌كانی باشوری كوردستان به مه‌به‌ستی هاوكاری ڕوویان له رۆژهه‌ڵاتی كوردستان كرد. بۆ ئه‌و مه‌به‌سته حزبی سۆسیالیستی كوردستان له‌لایه‌ن خۆیه‌وه كۆمه‌ڵی فه‌رمانده و هیزی پێشمه‌رگه ده‌نێرێته رۆژهه‌ڵاتی كوردستان، وه له ڕیككه‌وتی ٢٣\_٨\_١٩٧٩ دا فەرماندەی پارتیزان ئه‌حمه‌د فه‌قی ڕه‌ش به‌خۆی و هیزیكی پیشمه‌رگه به‌شداری له شۆڕش و خه‌باتی چه‌كداری رۆژهه‌ڵاتی كوردستان له دژی سوپای داگیركه‌ری ڕژیمی ئیسلامی ئیراندا ده‌كه‌ن.\nبه‌هۆی توانا و شاره‌زایی ئه‌و له شه‌ڕی پارتیزانیدا رۆڵی سه‌ركرادیه‌تی هێزێكی پێشمه‌رگه‌ی له ده‌ڤه‌ری خانه‌دا پێده‌سپێردرێت و شانبه‌شانی هێزه‌كانی حزبی دیموكراتی كوردستان به‌ره‌نگاری سوپا و پاسداری ڕژێمی ئیسلامی ده‌بنه‌وه. له‌و ماوه‌یه‌دا به‌سه‌رپه‌رشتی ئه‌حمه‌د فه‌قێ ڕه‌ش و ئاغای كه‌ریمی كه فه‌رمانده‌یه‌كی لێهاتووی حزبی دیموكرات بوو به‌هاوبه‌شی كۆمه‌ڵێ چاڵاكی و به‌ره‌نگاربوونه‌وه ئه‌نجام ده‌درێن. ئێمە لێرەدا زانیاریمان لەسەر هەموو چاڵکیەکانی ئەوسا نییە بەڵام بەپێی هەندێ بڵاوکراوەی ئەوسا دەکرێ ئاماژە بە هه‌ندێ له چاڵاكیه سه‌ربازیه‌كان بکەین: له ڕێكه‌وتی ٢٨\_٨\_١٩٧٩ دا له‌ژێر سه‌رپه‌رشتی ئه‌حمه‌د فه‌قێ ڕه‌ش و ئاغای كه‌ریمیدا هێرش ده‌كرێته‌سه‌ر سه‌ربازگه‌ی جه‌ڵدیان، كه سه‌ربازگه‌یه‌كی به‌هێز و ناوزڕاوی ڕژێمی ئیسلامی بوو، شه‌ڕێكی گه‌وره به‌رپا ده‌بێت و هێزه‌كانی پێشمه‌رگه ده‌توانن زیانی گیانی و ماددی گه‌وره به دوژمن بگه‌یه‌نن. له ٣٠\_٨\_١٩٧٩ دا بۆسه‌یه‌ك بۆ هێزێكی سه‌ربه سوپای پاسداران داده‌نێنه‌وه، له ئه‌نجامدا ژماره‌یه‌ك پاسدار ده‌كوژرێن. له ٢ و ٣ ی ٩\_١٩٧٩دا تۆپبارانی سه‌ربازگه‌ی خانه دووجار له ماوه‌ی دوو رۆژدا ده‌كه‌ن و زیانی گیانی و ماددی به دوژمن ده‌گه‌یه‌نن. جگه‌له‌و شه‌ڕانه چاڵاكی دیكه‌ی زۆر لێره و له‌وێ ئه‌نجامدەدرێن، چاڵاكیه‌كانی و ئازایه‌تی ئه‌حمه‌د فه‌قێ ڕه‌ش بوونه‌هۆی به‌رزبوونه‌وه‌ی ناوی ئه‌و له نێو خه‌ڵكی ناوچه‌كه‌دا، به‌جۆرێك ئه‌حمه‌د فه‌قێ ڕه‌ش بووەتە فەرماندەیەکی پێشمەرگەی دوژمنشكێن و ئه‌فسانه‌یی له ناوچه‌كه‌دا و به‌تایبه‌تی ترسێكی گه‌وره‌ی خستبووه نێو بنكه و سه‌ربازگه‌كانی ڕژێمی ئیسلامی له ناوچه‌كه‌دا. ئه‌و چاڵاكیانه‌ی ئه‌حمه‌د فه‌قێ ڕه‌ش بوونه‌هۆی ئه‌وه‌ی سوپای پاسداران و ده‌زگای ئیتلاعات هه‌وڵه‌كانیان بۆ له‌ناوبردنی ئه‌و بخه‌نه‌گه‌ڕ، به‌ڵام نه‌یانتوانی لێی نزیككه‌ونه‌وه و زیانی پێبگه‌یه‌نن. دوای ماوه‌یه‌ك شه‌ڕ و پێكدادان گفتوگۆ له نێوان ڕژێمی ئیسلامی و حزبی دیموكراتی كوردستان ده‌ستپێدەکات و شه‌ڕ بۆ ماوه‌یه‌ك دەوەستێ. وه‌كو پێزانین بەتوانا و هاوکاری ئەو له ١٨\_١١\_١٩٧٩ دا ئه‌حمه‌د فه‌قێ ره‌ش و هێزه‌كه‌ی له‌لایه‌ن حزبی دیموكراتی كوردستانه‌وه بانگهێشت دەكرێن. له ٢١ ی ئه‌و مانگه‌دا هێزه‌كه‌ی ئه‌حمه‌د فه‌قێ ڕه‌ش و هێزه‌كه‌ی ئاغای كه‌ریمی به گوتنی سرودی شۆڕشگێری و نیشتیمانی له بۆنه‌یه‌كی پێشمه‌رگانه‌دا له‌لایه‌ن خه‌ڵكی ناوچه‌كه‌دا گوڵباران و شیرینیباران دەکرێن و به‌و شێوه‌یه به‌چه‌پڵه‌ڕێزانی ئاپۆڕای خه‌لك له‌مبه‌روئه‌وبه‌ری ڕێگه‌ی سه‌ره‌كیدا هه‌ردوو فه‌رمانده و هێزه‌كانیان دەگەنە ناو شاری خانێ. دوای به‌جێهێنانی ئه‌ركی كوردستانیانه و تۆماركردنی ده‌یان چاڵاكی و داستانی كه‌موێنه سه‌ركرده‌ی نه‌مر ئه‌حمه‌د فه‌قێ ڕه‌ش و پێشمه‌رگه‌كانی ده‌گه‌ڕێنه‌وه دیوی باشوری كوردستان لە ناوچەی باڵەک. دیاره وه‌كو پیشه‌ی له‌مێژینه‌ی ده‌سه‌ڵاتدارانی ئێران، ده‌زگا سیخوڕیه‌كانی ڕژێمی ئیسلامی به‌دوای تیرۆركردنی هه‌ردوو فه‌رمانده ئه‌حمه‌د فه‌قێ ڕه‌ش و ئاغای كه‌ریمیه‌وه بوون. به‌داخه‌وه دوای چه‌ند ساڵێك فه‌رمانده‌ی لێهاتوو ئاغای كه‌ریمی له‌لایه‌ن ڕژێمی ئیسلامیه‌وه تیرۆر ده‌كرێت و ده‌چێته ڕیزی شه‌هیده سه‌ربه‌رزه‌كانی ڕێگه‌ی ڕزگاری كوردستان.\nئەحمەد فەقێ ڕەش فەرماندەیەکى لێهاتووى سه‌ربازی و سیاسى بوو، لەناو جەماوەر و هەڤالانیدا خۆشەویست بوو، کەسێکى سادە و قسە خۆش بوو، گیانی هاوکاری و هەرەوەزی بەهێزبوو، خاوەنی ورەیەکی بەرزی خەبات بوو. له ئه‌ركی رۆژانه‌ی پیشمه‌رگایه‌تیدا هاوشانی پێشمه‌رگه‌كان به‌شداری له‌كاره‌كاندا ده‌كرد، له چاڵاكیه‌كاندا له پێشه‌وه‌ی هه‌ڵمه‌ته‌كاندابوو. به‌هۆی ژیری له مامه‌له‌ی له‌گه‌ڵ پێشمه‌رگه‌كانیدا هه‌میشه ته‌بایی و گیانی هاوكاری له‌نیوان پێشمه‌رگه‌كانیدا زاڵ بوو. ژیری و لێهاتوویی هۆکاری ئەوەبوون کە لە کۆنگرەى یەکەمی حزبی سۆسیالستی یەکگرتووی کوردستاندا له ساڵی ١٩٨١دا بە ئەندامى کۆمیتەی ناوەندی سەرکردایەتى حزبی سۆسیالیست هه‌لبژێردرا. دوای کۆنگرە وەکو ئەندامی سەرکردایەتی و فەرماندەی هەرێمی ٩ ی باڵەک دەگەڕێتەوە ناوچەی باڵەک و درێژە بەخەباتی دەدا.\nله ساڵی ١٩٨٣ دا دوای سه‌رهه‌ڵدانەوەی شه‌ڕی براكوژی و هێرشی هێزه‌كانی یه‌كێتی نیشتیمانی كوردستان بۆسه‌ر باره‌گاكانی حزبی سۆسیالست و حزبی شیوعی له ئاشقوڵقه و قڕناقه و پشتئاشاندا كه‌بووه‌هۆی شكستی گه‌وره و له‌ده‌ستدانی سه‌دان سه‌ركرده و كادیر و پێشمه‌رگه‌ی به‌توانا، كێشه ناوخۆیه‌كانی حزبی سۆسیالست ته‌شه‌نه ده‌كه‌ن. لە ٩/٨/١٩٨٣ دا سەرکردایەتى حزبی سۆسیالست بۆگوندى زێوکە ده‌گوازرێتە‌وه، لە گوندی زێوکە یەکەم کۆبوونەوەى سەرکردایەتى بەبەشدارى زۆرینەى ئەندامانى کۆمیتەى ناوەندى ئەنجامده‌درێت و ئاڵوگۆڕی ڕێكخراوه‌یی ئه‌نجام ده‌درێن. لەبەر کێشەکانی ئەوسا و بەهۆی توانای ئەو ئه‌حمه‌د فه‌قێ ڕه‌ش ده‌گوازرێته‌وه سه‌ركردایه‌تی و له شوێنی ئه‌ودا ئه‌نوه‌ر سه‌عید ئاغا ده‌كرێته فه‌رمانده‌ی هه‌رێمی ٩ی باڵه‌ك. دوای ئه‌وه سه‌ركردایه‌تی حزبی سۆسیالست ده‌گوازرێته‌وه دۆڵی خواكورك له گوندی شوشان. بەپێی گێڕانەوەی هاوڕێیانی ئەو سەردەمەی ئه‌حمه‌د فه‌قێ ڕه‌ش له‌وكاته‌دا بەهۆی ئەزموونی زۆری و توانای سەربازی و سیاسی گرنگی بوونی ئەو بەڕوونی دیاربووە و توانیویەتی جۆرێک لە ئارامی به كادیر و فه‌رمانده و هێزی پێشمه‌رگه له‌وێدا ببه‌خشێت و ئازاره‌كانیان سوكبكات.\nلە وتاری داهاتوودا تیشک دەخەینەسەر چۆنیەتی تیرۆرکردنی ئەو مرۆڤە شۆڕشگێرە لە شاری شنۆدا.\nئەرشیفی (شاخه‌وان شۆڕش)ی نووسەر\nرەتکردنەوەی خەڵاتێک کە "لەژێر چاودێری نوسینگەی حکومەتی هەرێم" بەخشراوە بەمن.\nتاوانی شەنگال: سکەنداڵ و شکستە سەربازیەکان و ئەگەرکانی دەربازبوون\nپرۆسەی هەڵبژاردن: هیوای گۆڕانکاری لەسایەی درۆی بەرپرسان و نائومێدیی و راستییە تاڵەکاندا


“دەوروبەری خانەقین مۆڵگەی تیرۆریستانی تێدایە” – تۆڕی میدیایی خەڵک\n“دەوروبەری خانەقین مۆڵگەی تیرۆریستانی تێدایە”\n2019/06/22 - 9:50 PM\nسەرۆكی ئەنجومەنی شارەوانی خانەقین ڕایدەگەیەنێت، “دەوروبەری خانەقین مۆڵگەی تیرۆریستانی تێدایە”.\nدوابەدوای تەقینەوەی شەوی پێنج شەممەی ڕابردوو كە خۆكوژێك لەڕێگەی نارنجۆك و پشتێنی بۆمبڕێژكراوەوە، هەوڵی خۆتەقاندنەوەیدا لەنێو كافتریایەك لە نزیك ڕووباری ئەڵوەن لە شاری خانەقین، بەڵام پێش ئەوەی خۆی بتەقینێتەوە، نارنجۆكەكە بەخۆیدا تەقییەوە، دانیشتووانی ئەو شارە ترسی دووبارەبوونەوەی پەلاماری لەو چەشنەیان هەیە و سەرۆكی ئەنجومەنی شارەوانی خانەقینیش دەڵێت: دەوروبەری شارەكەیان مۆڵگەی تیرۆریستانی تێدایە.\nلەوبارەیەوە، سەمیر محەمەد نور سەرۆكی ئەنجومەنی شارەوانی خانەقین، ڕایگەیاند:”دەوروبەری خانەقین مۆڵگەی تیرۆرستانی تێدایە، گومان دەكرێت خۆكوژەكە لە ناوچەكانی دەوروبەرەوە دزەی كردبێتە نێو شار.”\nسەمیر محەمەد نور، تیرۆر لە زۆربەی ناوچەكانی دەوروبەری خانەقین بوونی هەیە، بۆیە كۆنتڕۆڵ كردنی دۆخەكە بۆ دەزگا ئەمنییەكان ئاسان نییە، بەوپێیەی ناوچەكە ناوچەیەكی بەرفراوانە.\n“عیراق و ئەمریكا ڕێكارە ئەمنییەكان توندتر دەكەنەوە”\nخەڵك؛ پڕۆژەی هاوتاكردنی مووچە ئاشكرادەكات\nزیادكردنی مووچەی پێشمەرگە بەهۆی پێكنەهێنانی حكومەتەوە ڕاوەستاوە\nلەخانەقین؛ داعش پەلاماری سوپای عیراقیدا


كوڕێكی شەوكەوت حاجی موشیر رەخنە لە رێكخەرانی فێستیڤاڵی ئێل بەگی جاف دەگرێت\nئامانج شەوكەوت حاجی موشیر رەخنە لە رێكخەرانی فێستیڤاڵی ئێل بەگی جاف دەگرێت و دەڵێت "موزایەدە بە خوێنی باوكی شەهیدمەوە مەكەن".\nلە نووسینێكدا كە لە هەژماری فەرمی خۆی لە فەیسبووك بڵاوی كردۆتەوە، ئامانج شەوكەت حاجی موشیر ئاماژە بەوە دەكات كە چیتر ناكرێت بێدەنگ بێت بەرامبەر بە "ناهەقی"یەك كە دەرهەق بە باوكی شەهیدی و خانەوادەكەی دەكرێت.\nلەنووسینەكەدا دەڵێت "بەدەر لەو بنەما بەها كۆمەڵایەتی و عەشایەریانەی كە لە ئەساسدا ڤیستیڤاڵی جافی لەسەر بنیاتنرا لە ئێستادا ئەم ڤیستیڤاڵە كراوە بە ئامرازێك بۆ مەرامی شەخسی و سیاسی بەجۆرێك كەناوی عائیلەو بنەماڵەی ئێمە بەكار ئەهێنرێت بۆ كۆكردنەوە و بانگێشتكردنی خەڵك بۆ فیستیڤاڵەكە، لەكاتێكا خێزانی شەهید شەوكەت دواهەمین كەسە كە لە ئەنجامدانی ئەم بۆنەیە ئاگادارە".\nروونیشیدەكاتەوە "ڕێكخەرانی ئەم فیستیڤاڵە بۆ رێزگرتن لەباوكم گوایە بەتەمان سبەی پەردە لە سەر وێنەیەكی لابدەن، بەڵام لە راستیدا ئەم ڕێزگرتنە تەنهابۆ مەرامی سیاسی و بەرژەوەندی شەخسی خۆیان و بەكارهێنانی ناوی باوكمە. ئەمانە كەسانێكن كە دەمێكە سیاسەتێكی ناپاك بەكاردێنن بۆ بەرزكردنەوەی پێگەی سیاسی و كۆمەڵایەتی ولە هەمانكاتدا خۆ دەوڵەمەندكردنیان لەلایەن دەسەلاتەوە، ئەو سیاسەتەش تەنها بە "موزایدە بە خوێنی شەهیدەوە" وەسفدەكرێت."\nدەقی نووسینەكەی ئامانج شەوكەوت حاجی موشیر:\nموزایەدە بە خوێنی باوكی شەهیدمەوە مەكەن !!\nبۆ ڕای گشتی و بەتایبەتی بۆ سەرۆك هۆز و تیرە و پیاو ماعقوڵانی ئێل بەگی جاف.\nمن وەك ئامانجی شەهید شەوكەتی حاجی موشیر دەمەوێت بەم پەیامە ڕاو سەرنجی تایبەتی خۆم لەسەر ئەم ڤیستیڤاڵەی ئێل بەگی جاف، بۆ ڕای گشتی بڵاوبكەمەوە. چوونكە ناكرێت لەوە زیاتر بێدەنگبم بەرامبەر ناحەقیەك كە دەرحەق بە باوكی شەهیدم و خانەوادەكەم دەكرێت. دوای ١٦ ساڵ بێدەنگی ئەمڕۆ ئەڵیم ئیتر بەسە! موزایەدە بە خوێنی باوكی شەهیدمەوە مەكەن!\nبەدەر لەو بنەما بەها كۆمەڵایەتی و عەشایەریانەی كە لە ئەساسدا ڤیستیڤاڵی جافی لەسەر بنیاتنرا لە ئێستادا ئەم ڤیستیڤاڵە كراوە بە ئامرازێك بۆ مەرامی شەخسی و سیاسی بەجۆرێك كەناوی عائیلەو بنەماڵەی ئێمە بەكار ئەهێنرێت بۆ كۆكردنەوە و بانگێشتكردنی خەڵك بۆ فیستیڤاڵەكە، لەكاتێكا خێزانی شەهید شەوكەت دواهەمین كەسە كە لە ئەنجامدانی ئەم بۆنەیە ئاگادارە.\nڕێكخەرانی ئەم فیستیڤاڵە بۆ رێزگرتن لەباوكم گوایە بەتەمان سبەی پەردە لە سەر وێنەیەكی لابدەن، بەڵام لە راستیدا ئەم ڕێزگرتنە تەنهابۆ مەرامی سیاسی و بەرژەوەندی شەخسی خۆیان و بەكارهێنانی ناوی باوكمە. ئەمانە كەسانێكن كە دەمێكە سیاسەتێكی ناپاك بەكاردێنن بۆ بەرزكردنەوەی پێگەی سیاسی و كۆمەڵایەتی ولە هەمانكاتدا خۆ دەوڵەمەندكردنیان لەلایەن دەسەلاتەوە، ئەو سیاسەتەش تەنها بە "موزایدە بە خوێنی شەهیدەوە" وەسفدەكرێت.\nمن دەمەوێت بپرسم ئایا ئەو كەسانە كە خۆیان كردوەتە دڵسۆزی شەهید شەوكەتی حاجی موشیر، خێرە تەنها لە بۆنە سیاسیەكان و ساڵیاد و فیستیڤاڵەكاندا شەهید شەوكەتیان بیردەكەوێتەوە؟\nئەی ئەگەر ئەوەنە دڵسۆزن بۆ چی لەپاش ١٦ ساڵ دوای شەهیدبونی پێتان قورسە یەك جار بێنە سەردانی خانەوادەكەی شەهید شەوكەت؟\nئەی ئەم دلسۆزانە لە كوێبون كاتێك ڕێك بەدوای شەهیدبوونی باوكمدا خێزانەكەی كرایە كرێچی لە كوردستاندا و بە حیزبێكی زەبەلاحەوە، نەیانتوانی ماف و موستەحقاتی خانەوادەكەم بپارێزن؟\nئەی ئەم دڵسۆزە بەڕێزانە لە كوێ بون كە كەمتر لە ٨ مانگ لەمەوپێش لە هەڵبژاردنی پەرلەمانی كوردستاندا كورسی كوڕەكەی دزرا ( كە بە حەقی خۆی بە دەستی هێنا) لە لایەن ئەو حیزبە بێ باك و بێمنەتە كە بە خوێنی شەهید شەوكەت و هەزاراهان شەهیدی بەشەرەفی وەك ئەو دروستكرا؟\n١٦ ساڵە بێدەنگیم هەڵبژاردوە لە بەر رێز و هەستی خانەوادەكەم و بەتایبەتی دایكی غەدرلێكراو كە هەمیشە سەبر و خۆڕاگری هەڵبژارودە، تەنانەت كە گەورەترین غەدری شەخسیم بەرامبەر كرا هەر بێدەنگیم هەڵبژارد.\nبەڵام لەوە زیاتر قبوڵم نیە! چوونكە دیارە بێدەنگی ئێمە وای كردوە كەسانێك بێ شەرم و بێ باك كەی ویستیان ناوی باوكم بەكاردێنن بۆ خۆزل كردن و خۆ دەوڵەمەنكردن وەكو وابێت ناوی شەهید شەوكەت وەسیلە و ئامرازێكی باش بێت بۆ خۆ گەورەكردن.\nلە كۆتادا دەربارەی ئەم فیستیڤاڵە دەڵێم، نە بۆ ئیل بەگی جاف دەكرێت، نە بۆ زیندوكرنەوەی هیچ بەهایەكی كۆمەڵایەتی، نە بۆ رێزگرتن لە ناوی باوكم دەكرێت. تەنها بۆ مەسڵەحتی شەخسی و سیاسی هەندێك كەس دەكرێت. لەبەر ئەوە نە بەشداری تیا ئەكەم و هەر كەسێكیش بەشداری بكات لەم كارە درۆینە تەنها شەرعیەت دەدەن بە سیاسەتێكی چەواشەكار كە موزایدە بە خوێنی شەهیدەوە دەكات!\nئامانج شەوكەت حاجی موشیر\nکەشناسی هەرێم: باران بارین بەردەوام دەبێت\nداواکاری گشتی سلێمانی: هەر کەس ڤایرۆسەکە بڵاوبکاتەوە دەدرێتە دادگا\nیەکەم توشبووی کۆرۆنا لە دەڤەری راپەڕین لە ناحیەی سەنگەسەر تۆمارکرا\nپارێزگاری سلێمانی چەند بڕیارێکی دەرکرد "لە قۆناغێکی هەستیاری بڵاوبونەوەی کۆرۆناداین"\nتۆمه‌تباری ڕوداوه‌كه‌ی ئه‌مشه‌وی شاری سلێمانی بەبرینداری ده‌ستگیركرا\nنمونەی پشکنینی ڤایرۆسی کۆرۆنا لە کارمەندانی فڕۆشگەکان وەردەگیرێت\nوەزارەتی تەندروستی داوای درێژکردنەوەی قەدەغەکردنی هاتووچۆ دەکات\nکێ خۆڕاگرە ، میللەت یان حکومەت ؟\nیەک پرسیار ئەزیەت نەبێت؟؟!! ئەگەر کەسێک وەڵامم بداتەوە سوپاسی دەکەم!\nپۆتن و ئەردۆغان رێکوتنێکی کاتی ئەنجام دەدەن


Home›هەواڵ›ڕۆژهەڵاتی ناوەڕاست›موقتەدا سەدر پەیامێک ئاراستەی ئەمریکا دەکات\nموقتەدا سەدر رابەری رەوتی سەدر رایگەیاند، رەوتە سیاسییەکەی کە حکوومەتی نوێی عێراق پێکدەهێنێت، وەک “دەوڵەت له‌گه‌ڵ دەوڵەت” مامەڵە لەگەڵ ئەمریکا دەکات.\nموقتەدا سەدر لە راگەیەندراوێکدا کە لە لایەن نووسینگەکەیەوە بڵاوکراوەتەوە، رایگەیاندووە: “رەنگە گرنگترین شت کە جیهان چاوەڕێی دەکات لە وەرگرتنی سەرۆکوەزیران لەلایەن رەوتی سەدرەوە هەڵوێستی ئێمەیە لەسەر ئەمریکا یان داگیرکاریی “.\nهەر لەو بارەوە روونیکردوەتەوە: “پێویستە ئەمریکا سەرەتا بە شێوەیەکی دیپلۆماسی و لە هەموو ئاستەکاندا مامەڵە لەگەڵ حکوومەتی عێراقدا بکات، بەو مانایەی کە پێویستە دەوڵەتێک مامەڵە لەگەڵ دەوڵەتێکی خاوەنی سەروەریی تەواودا بکات”.\nسەرکردەی رەوتی سەدر دەشڵێت: “پێویستە ئەمریکا دیالۆگی جددی و کاریگەری هەبێت سەبارەت بە مانەوەی هێز و بنکە و فڕۆکە و کەشتی جەنگیی و دەستێوەردانەکانی لە عێراق”، جەختیشی لەوە کردووەته‌وە، “شۆڕش و خۆپیشاندانەکانی خەڵک بابەتێکی ناوخۆییە و دوور و نزیک پەیوەندیی بە ئەمریکاوە نییە”.\nموقتەدا سەدر راشیگەیاندووه: “پێویستە ئەمریکا خاک، ئاسمان، دەریا و خەڵکی عێراق لە ناکۆکییە هەرێمییەکانی دووربخاتەوە”.\nباسی لەوەشکردوە: “ئەگەر ئەوانە بەدەست نەهێنرێت ئەوە مانای وایە کە (ئەمریکا) دوژمنایەتی عێراق دەکات و سەربەخۆیی و سەروەریی و سەقامگیری (عێراقی) ناوێت، وەک چۆن خاوەندارییەتی و داگیرکاری دوو زیانن کە پێکەوە کۆناکرێنەوە، عێراق و داگیرکاریی و دوژمنایەتیش کۆنابنەوە”.\nسێ سەربازی سوپای عێراق لە مەخمور کوژران\nبانکی ناوەندی عێراق دەنگۆیەک لەبارەی بەهای دۆلارەوە رەتدەکاتەوە


رێگاي ئێوه ئابوري » ره خنه ي توندي لێکۆڵێنه ري به ناوبانگي کورد له په که ک و پارتي\nسه رۆکي ناوه ندي که لتووري کوردي له مسکۆ پێيوايه: ئه مريکا چاوي به رداوه ته به بيره نه وته کان و سه رچاوه زه نگينه کاني وزه له ناوچه کوردنشينه کان و بۆيه پشتيواني سه ربازي له په که که ده کات.\nئارام ھه ولێري به رپرسي ناوه ندي که لتووري کوردي له مسکۆ له وتووێژێکدا له گه ڵ سپۆتنيک وتي: له سياسه تي کورداندا کێشه ھه يه. زۆربه ي پارت و ره وته سياسيه کاني کورد له پێناو به رژه وه ندي خۆيان و پارته که يان تێده کۆشن. وه ک نموونه پارتي ديمۆکراتي کوردستاني ئێراق و باڵي په که که له سوريا ناسراو به په يه ده بۆ خۆيان ده يکه ن. له گه ڵ يه ک نيين و پێکه وه ناسازن و به س بير له دوژمني له گه ڵ يه کتر ده که نه وه و ئه مه کێشه يه کي گه وره يه.\nھه ولێري له درێژه دا وتي: په که که باسي سوسياليزم ده کات و بارزاني باسي ديمۆکراسي به ڵام ھيچ يه ک له وانه له پێناو کورداندا ناجووڵێته وه و به س بۆ به رژه وه ندي پارتي خۆيان ئيش ده کان و ياخود تاکه که سي بۆي بۆ کوردي ناکه . بێننه به رچاوتان ئه گه ر رووسه کان وه رن و به کورده کان بڵێن کوردستانتان ده وێت يا پاره کورد کامي ھه ڵده بژێرێت؟\nبرچسب ها : پارتي , په‌كه‌كه , په‌يه‌ده , رووس , كوردستان , يه‌په‌گه


توانای هێرشبه‌ریی ئه‌رته‌ش به‌رزتر ده‌که‌ینه‌وه - Mehr News Agency\n27 rêbendanê 2019 - 08:57\nNews Code 24615\nفەرماندەی هێزی وشکانی ئەرتەشی ئێران:\nتوانای هێرشبه‌ریی ئه‌رته‌ش به‌رزتر ده‌که‌ینه‌وه\nفەرماندەی هێزی وشکانی ئەرتەشی ئێران وتی: هێزی وشکانی لە جێبەجێ کردنی تاکتیکە نوێیه‌کان سەرکەوتوو بووە و تاکوو ئەو جێگەی بتوانین هێرشبەریی ئەرته‌ش بەرز دەکەینەوە.\nبە ڕاپۆرتی ئاژانسی مێهر لە پەیوەندییە گشتییەکانی ئەرتەش، سەردار کیومەرس حەیدەری، فەرماندەی هێزی وشکانی ئەرتەشی ئێران لە مانۆڕێکی سەربازی وتی: یەکێک لە ئامانجەکانی ئەم مانۆڕە گۆڕینی تاکتیکی هێزی وشکانی بوو کە بە سەرکەوتوویی ئەنجام بوو. هێزی وشکانی لە ڕووی جووڵەی بە پەلە، هێلی بۆرن، گواستنەوەی ئامێری قورس و هێزی هێرش بردن سەرکەوتوو بووە و ئەمە نیشانی دا لە ئامادەیی تەواو دان.\nئەو زیادی کرد: هێزی وشکانی لە جێبەجێ کردنی تاکتیکە نوێیه‌کان سەرکەوتوو بووە و تاکوو جێگەی بتوانین دەسەڵاتی هێرشبەری ئەرته‌ش بەرز دەکەینەوە. توانی توپخانەکانی ئەرتەش لە مانۆڕی لەناو بردنی بە پەلەی ئامانجەکان زۆر سەرکەوتوو بوو. سەرکەوتنی ناوەندی فەرماندەیی لە کۆنترۆڵ وەها ئۆپرسیۆنێکی ئاڵۆز یەکێکی دیکە لە سەرکەوتنەکان بوو.\nسەردار حەیدەری وتی: هێزەکانی ئێمە زۆر بە باشی بەهەماهەنگی لەگەڵ یەکتر مانۆڕەکەیان ئەنجام دا. ئێمە هەوڵمان دا کە ئەرتەشی ئێران هێزی هێرشبەری بەرز بێتەوە و بۆ ئەم مەبەستەش زۆربەی یەکینە جێگیرەکانمان بۆ یەکینەی گەڕۆک گۆڕیوە و دەستبەجێ دەتوانن لە شوێنێکەوە بۆ شوێنێکی دیکە جوڵە بکەن. ئەمەش سەرکەوتنێکی مەزنە.\nفەرماندەی هێزی وشکانی ئەرتەشی ئێران ئاماژەی دا: وەک کاتی شەڕی ئێران و عێراقژکە هێزی وشکانی ئەرتەشی ئێران سەڵماندی هێزێکی یەکجار گرنگە ئەمجارەش لە ئامادەیی تەواو دایە و توانی بەرگری و ڕووبەڕوو بوونەوەی هەرجۆرە دەستدرێژیی کردنێکی هەیە.


د.محمد علی3/7/2019 771 جار بینراوە\nئایا دیاردەی تەوریسی دارایی و سیاسیی (دەسەڵاتی بۆماوەیی، میراتیی یان پشتاوپشت) لەناو گۆراندا بونی ھەیە؟\nلە فەرهەنگى سیاسییدا، تەوریس هەڵگرى یەک پێناسە و مەفهومە، ڕوون و ڕەوانە، قابیلى تەفسیر و ئیجتهادو په‌رده‌پۆشیی نییە. تەوریس هەژموونە بە فۆرمە جیاوازەکانیەوە، بەهۆى بەستەر و پەیوەندی خوێن و پێگەی خێزان و بنەماڵە، نەوەک ھەوڵ و تەقەلای شەخسیی. لە کلتورى عەرەبییدا ئەو کەسانەى کە بە شان و بازو و لێهاتویى خۆیان دەگەنە پپێگەیەکى سیاسىیی، دارایى یان کۆمەڵایەتىی، پێیاندەوترێت (عصامى)، ئەوانەشى لەسەر ئێسک و پروسکى باوک و باپیر و خێزان و بنەماڵەکانیان هاتون و دێنە پێش بە (عظامى) ناو دەبرێن.\nیەکەم: عەدالەتى کۆمەڵایەتىی و ڕەخساندنى هەلى یەکسان نەک تەنها بۆ نان و ئازادى، بەڵکو بۆ بەشدارى سیاسیی و ئیدارییش، یەکێک بوو لە پرنسیپ و داوا سەرەکیەکانی بزوتنەوەی گۆران. هاتنە پێشەوەى کەس و گروپەکان لەسەربنەمای پەیوەندی خوێن و خێزان و بنەماڵە (تەوریسی سیاسیی) نەک هەر لە حەرامکراوە سیاسییەکان بوو، بەڵکو بەشێکی گرنگیش بوو لە سیحرى وجودى گۆڕان خۆى. بەڵام ئایا گۆڕان ئێستا ئەتوانێت بەرگری لەم پرنسیپە بکات وەک بەشێکی گرنگ لە خەباتى ڕێکخراوەیی خۆی؟ ئایا ئەو دەرفەتەی بۆ بەدەستھێنانی سەرمایەو دەسەڵات بۆ کوڕەکانی نەوشیروان مستەفا (نماو چیا) ڕەخساوە، هەمان دەرفەت بۆ ھەڵسوڕاوانی تری گۆران بونى هەیە؟\nدووەم: ئەم دوکوڕەى نەوشیروان مستەفا کە تەمەنیان نەگەشتوەتە چل ساڵ و جگە لەبەدەستھێنانی بڕوانامە، چ لە دەرەوەو چ لەناوخۆی کوردستان، بۆ یەک سەعاتیش کاریان نەکردوە، بەڵام دواى مردنى باوکیان بون بە خاوەنی ئەو ھەمو سەرمایە دارایی و ئیعلامیی و سیاسییە. پرسیاره جه‌وهه‌رییه ساده‌كه‌ش ئه‌وه‌یه: ئەگەر ئەمە تەوریسی سیاسیی نەبێت، چیيە؟\nسێیەم: بۆ ئەوەی دەسەڵاتت ھەبێت، مەرج نیە پۆستی فەرمیت ھەبێت. کوڕەکانى نەوشیروان مستەفا خاوەنى بارەگاى سەرەکى بزوتنەوەى گۆڕانن، دارایى گۆڕانیش لاى ئەوانە، چ بەو کۆمپانیا بازرگانیانەى بونەتە خاوەنى و چ بەو پارانەشى لەملاو لەولا دەستیان دەکەوێت، تەواوى دامودەزگا ئیعلامییەکانی گۆڕانیش دیسان بەشێکن لە موڵکى شەخسیان. هه‌مان مۆدێل له‌لای نەوەکانی تاڵەبانی و بارزانی به‌دیده‌كرێت، چونكه زۆربەیان پۆستی حیزبیی و فەرمیان نیە، بەڵام خاوەن بڕیار و دەسەڵاتی زه‌به‌لاحی ناو حیزبه‌كه‌ن.\nچوارەم: نەوەی دوەمی کەسی یەکەمی پارتی و یەکێتی و گۆران ، بێ ماندووبوون ته‌وریسی هه‌ردوو كایه‌ی پاره و ده‌سه‌ڵاتیان كردووه. پارە و دەسەڵات دوانەیەکی لێکدانەبڕاون، پارە لای کێبێت، دەسەڵات و بڕیاری سیاسیش لای ئەوە.\nپێنجەم: جیاوازی تەوریسی سیاسیی پارتی و یەکێتی لەگەڵ گۆڕاندا ئەوەیە: ئەوان بەبێدەنگی و ڕاستگۆیانە مومارەسەی دەکەن، بەڵام گۆڕان و خوێندەوارەکانى مومارەسەی دەکەن، بەڵام سەرقاڵی ئینکاریی و چەواشەکارین.\nشەشەم: هەندێک لە شانامەنوسەکانى تەوریسی گۆران لەڕابردودا بەدوو پاساو بەشێک له خەڵکیان لەخشتەبرد. سەرەتا وتیان (ئەم کارانەی کۆمپانیای وشە یاسایین)، وەک ئەوەى زۆربەی گەندەڵییەکان لە کوردستان، بە بەتاڵانکردنى نەوتیشەوە بەیاسا نەکرابن، یان پارتی و یەکێتی تەوریسى سیاسیی و داراییان بەیاسا ڕێکنەخستبێت!\nدواتر وتیان (ئەم دوکورە دەستی ئەمینن بۆیە بەناوی ئەوانەوەیە). لەوەڵامدا:\nأ. لەحیزب و ئیدارەدا، دامەزراوە و یاسا ھەیە كه ساڵانێكه گۆران بۆ حکومڕانی ھەرێم داوای دەکات، دەستەواژەی دەستی ئەمین لەحیزبایەتیدا، زۆر بێماناو چەواشەکارانەیە.\nب. به‌م لۆژیكه بێت سەدان کادیرو سەرکردەی ئەم بزوتنەوەیە (بەھاوڕێ ھەرە نزیکەکانی ڕێکخەری پێشوی گۆران و سەید عومەریشەوە!)، هه‌ر ھەمویان گومانیان لێدەکرێت و تەنھا ئەم دوو کوڕەی نه‌وشیروان مسته‌فا دەستپاک و ئەمینن؟!\nج. لە سیستمی بەڕێوەبردنی دامەزراوە و حیزبایەتیدا، میکانیزمی بۆرد و ترەستی ھەیە و دەکرێ بکرێت بەناوی دامەزراوەیەکی جەستەی حیزبەکە نەک کەسەکان، ئەزمونیش لەم بارەیەوە زۆرە و نزیکترینیان (دەزگای سەردەم)ە. مامۆستا شێرکۆ بێکەس پێش کۆچی دوایی بەفەرمی دەزگاکەی خستە سەر بۆردی دەزگاکە نەک ناوێکی دیاریکراو یان منداڵەکانی وھیچ کێشەیەکیشی دروست نەکردوە.\nد- پاشان چی دەبوو ئەگەر کوڕەکانى نەوشیروان مستەفا ئاوا بەو دەستوبردە گردەکەیان لەسەرخۆیان تاپۆ نەکردایە و هەر بەناوى باوکیانەوە بمایەتەوە؟ دیارە پلانەکە ڕوونە: سەرەتا کۆمپانیاى بازرگانی، دواتر تاپۆکردنى گردەکە و بەدوایدا دەستگرتن بەسەر میدیا و لەکۆتایشدا قوتدانى گۆڕان بە تەواوەتى. بێگومان هەمو ئەمانەش بە پشتیوانى ژمارەیەک "سیاسەتمەداری!" بەتەمەنی "بەئەزمون و عەبقەری!" و کۆمەڵێک خوێنەوار و گەنج کە ئێستا له فه‌رهه‌نگی سیاسیی كوردییدا بەدواى پێناسەیه‌كی نوێی چه‌مكی تەوریسدا دەگەڕێن! هەندێکی تریشیان ئەیانەوێت لێی ڕاکەن و خەریکى خۆ پاکردنەوەن.\nکۆى ئەمانەى باسکران ئەگەر لە ڕووە تێۆرییەکەیەوە قسەکردن بێت لەسەر چەسپاندنى تەوریس لەناو بزوتنەوەى گۆڕاندا، پاڵپشت بەم ڕاستیە ڕوون و داتا و زانیارییە حاشاهەڵنەگرانەى خوارەوە، تەوریس لەناو گۆڕان بۆتە یەقین و هەموو ئەوانەشى تائێستا لە گۆڕان ماون ئەو حەقیقەتەیان هەزمکردووە و ڕۆژانە دەست وپەنجەى لەگەڵ نەرم ئەکەن.\nیەکەم: خاوەن پشکەکانی کۆمپانیای وشە (نماو چیا)، خاوەنی گردی زەرگەتەن کە ١٢٢ دۆنمەو نرخەکەى بە٦٠٠ ملیۆن دۆلار دەخەمڵێنرێت. موڵکى سڕفى خۆیانە و بزوتنەوەى گۆڕان لەحەوشەى ئەوان سیاسەت ئەکات و لە ماڵەکەشەیاندا کۆبونەوەى سیاسى ئەکات. له‌دوای كۆچی دوایی نه‌وشیروان مسته‌فاوه چه‌ندین پێشنیاری دۆستانه بۆ ئەم دوکورە کراوه كه ڕوونكرده‌وه‌یه‌ك بنووسن و بڵێن: گردەکە موڵكی بزوتنه‌وه‌ی گۆران و گۆڕانخوازانە. بەڵام ئەوان به‌م داڕشتنانه ڕازی نەبون و ئه‌وه‌یان كرد كه خۆیان و گروپه‌كه‌ی ده‌وروبه‌ریان پلانیان بۆ داڕشتبوو. ئه‌وان گرده‌كه به موڵكی گۆڕان و گۆڕانخوازان نازانن، به‌ڵكو ده‌ڵێن له‌خزمه‌ت گۆڕاندایه. ئه‌مه‌ش بزوتنه‌وه‌ی گۆڕانی كرد به كرێچییه‌كی سیاسیی ناو ماڵه تازه‌كه‌ی كوڕه‌كانی نه‌وشیروان مسته‌فا.\nدووەم: کارگەی گاسن (چیمەنتۆی بازیان)، ١٥٪ بەناوی کوڕی دوەمی نەوشیروان مستەفایە و بەگوێرەی بەدواداچون و زانیاریەکان، بایی ٤٠ ملیۆن دۆلارەو سودی ساڵانەشی بە ٢٢٠ دەفتەر دەخەمڵێنرێت!\nسێیەم: بینای چاودێری داراییش لە گەڕەکى بەختیاری و بەشێکی بازاڕی میترۆ دیسانەوە ھی کۆمپانیای وشەیەو ئەم کۆمپانیایەش بەناوی ھەردوکەسی ناوبراوەوەیە.\nچوارەم: کۆمپانیای ناوبراو خاوەنی کەناڵى کەی ئێن ئێنیشە. ھەرسێ سایتی سبەى و پەیسەر و زەمەن و گۆڤاری پەیسەرو ڕۆژنامەی زەمەنیش ھەر ھی کۆمپانیای وشەیە.\nپێنجەم: بەڕێوەبەری کەناڵی کەی ئێن ئێن و تەواوى ئەو دەزگایانەى سەر بەکۆمپانیاى وشەن بە فەرمانى کوڕەکانى نەوشیروان مستەفا دادەنرێن. لە مانگی ٧ی ٢٠١٨دا، ڕێکخەری گشتی سەید عومه‌ر (ڕاستتر وەصی) و خانەی ڕاپەڕاندن، لەکۆبونەوەیەکی خانەدا، بڕیاری لادانی ئەم بەڕێوەبەرەی کەناڵى (کەى ئێن ئێن)یان پەسەندکردوەو بەڕێوەبەری نوێشیان دیاریکردوە، بەڵام فەرمانەکە لەلایەن کوڕی دوەمی نەوشیروان مستەفاوە هەڵوەشێنراوەتەوە.\nشەشەم: بۆردی کۆمپانیای وشە سەرپەرشتی ئیعلام دەکات و بەگوێرەی زانیارییەکان كۆمپانیای وشە دو بۆردی ھەیە: بزنس و ڕاگەیاندن. ھەریەکێک لە کوڕەکان سەرپەرشتی یەکێک لەبۆردەکان دەکات.\nحەوتەم: کۆمپانیای وشە حیزبە لەناو حیزبداو گۆران بارمتەیە لەلای کۆمپانیای وشە. ئەم کۆمپانیایە ھەمیشە ڕەھەندێکی بازرگانی ھەبوە. (دەشێ بۆ سەلماندنی ئەم ڕاستیە، کاک عه‌لی حەمە ساڵح وەڵاممان بداتەوە کە بۆچی لە ٢٠١٥/٢/٨، بەئامادەبونی نەوشیروان مستەفاو کوڕی دوەمی لەماڵەکەی خۆیدا لەگردی زەرگەتە ، کاک علی بێدەنگی بکات سەبارەت بە گەندەڵیەکان و بەھەدەردانی سامانی گشتی لەلایەن وەزیری ئەوسای دارایی گۆران ، ڕێباز حەملان؟!).\nدوای ئه‌م هه‌موو فاكتانه، ده‌شێت هه‌موو (سیاسیی) و (خوێنەوارەکانی) گۆڕانی گرده‌كه یاخود سکرتێرەکانی (کۆمپیوتەری شەخسی!) پێمان بڵێن: کام ھەڵسوڕاوەی گۆران بوو بە خاوەنی لەسەدا یەکی سەروەت و دەسەڵاتی ئەم دوو کوڕە، تاوەکو ئێوە بەراوردیان بکەن بە ھەڵسوڕاوەکانی تری بزوتنەوەکە؟! ئەگەر مەسەلە تەوریس و مانەوەى دەسەڵات و سەروەت نەبێت لە باوکەوە بۆ کوڕ، ئەم سەروەت و سامانەیان لەکوێ بوو؟ یان بەچى گەیشتنە ئەو پێگە سیاسییەى، وەزیر و پەرلەمانتار و دەیان خاوەن پۆستى باڵا وشەهادەدارو چەندین کاندید و خاوەن سیڤی بۆ پۆستە حکومیەکان لەدەوریان بسوڕێنەوە؟\nدەرەنجام: دژایەتی دەسەڵاتی خێزان و بنەماڵە سیاسییەکان و تەوریسی سیاسیی، لەبنەما ھەرە سەرەکیەکانی بزوتنەوەی گۆران بون. قەراربو نەوشیروان مستەفا کۆمپانیای وشە بۆ خزمەت نەوەی سیاسیی و پرۆژەی سیاسیی بخاتەگەڕ، بەڵام وادیارە هه‌موو ئه‌وانه‌ی له‌پێناو ئه‌م به‌هایانه‌دا خه‌باتیان ده‌كرد و تووشی ئه‌شكه‌نجه و سزادان بون، ھەڵەبوون. هه‌ڵه‌بوون، چونكه ھەمو سامانه مەعنەوی و ماددیەکانی وشە بۆ نەوە بایۆلۆجییه‌كه‌ی رێكخه‌ری گشتی پێشو به‌جێمان، نه‌ك بۆ بزوتنەوەی گۆڕان كه له ده‌وری گوتاره‌كانییدا كۆبوبونەوە. بە ھەموو پێوەرەکان، ئەم واقیعه تاڵه‌ش پێمان ده‌ڵێت، ئەوەی لەناو بزوتنه‌وه‌ی گۆڕاندا ڕویداو ڕودەدات، تەوریسی سیاسیی و داراییە بە پلەی ئیمتیاز و بێگومان لە فۆرمە ھەرە خراپەکەشیدا.


له میدیاكه‌وتن - ژنەفتن\n23ی نیسان، 2021|بابەتی هەڵبژاردە، وتار و بۆچوون\nدیجیتاڵ، میدیای هه‌نووكه‌یه. كاته‌كه‌ی په‌یوه‌سته به ڕووداوه‌وه. له‌نێو په‌یوه‌ندی دیجیتاڵیدا، زانیارییه‌كان بێ هیچ نێوه‌ندگرێك به‌رهه‌م ده‌هێنرێن و ده‌نێردرێن و وه‌رده‌گیرێن. زانیارییه‌كان فیلته‌ر ناكرێن و ئاراسته‌كردنیان له لایه‌ن هیچ كه‌سێكه‌وه دیار نییه. لایه‌نی نێوه‌ندگێر به شێوه‌یه‌كی زۆر توند ڕه‌تده‌كرێته‌وه. نێوه‌ندگیری و نوێنه‌رایه‌تی وه‌ك میدیایه‌كی لێڵ و بێ كه‌ڵك ده‌رده‌كه‌وێت، وه‌ك قوڕگێك له‌نێو كات و شه‌پۆلی زانیاری ده‌رده‌كه‌وێت.\nمیدیا ئه‌لكترۆنییه ساده‌كان هاوشێوه‌ی ڕادیۆ توانای دروستكردنی په‌یوه‌ندییه‌كی تاكلایانه‌یان نییه. له‌به‌ر ئه‌و هۆكاره ئامفیشانۆییه‌ی ڕێگره له هه‌ر كرده‌یه‌كی هاوبه‌رانبه‌ر. شه‌پۆله ڕادیۆئه‌كتیڤه‌كانیان هه‌رگیز جارێكی تر هه‌نارده ناكرێنه‌وه. ئه‌وانه‌ی ئه‌م شه‌پۆلانه وه‌رده‌گرن مه‌حكوومن به پاسیڤ بوون. تۆپۆلۆژیای ئه‌نته‌رنێت زۆر جیاوازتره له ئه‌مفیشانۆ ـــ كه لایه‌نێكی تری ده‌سه‌ڵاته ــ كه سه‌نته‌رێكی په‌خشكردنی هه‌یه.\nله ئه‌مڕۆدا ئێمه چیتر وه‌رگر و به‌كارهێنه‌ری زانیارییه‌كان نین، به‌ڵكو ئه‌وانه به‌رهه‌م ده‌هێنینه‌وه و بڵاویان ده‌كه‌ینه‌وه. ئێمه چیتر ڕازی نابین به‌وه‌ی به‌كارهێنه‌رێكی پاسیڤی زانیارییه‌كان بین، ده‌مانه‌وێت له‌مه‌ودا ئه‌و زانیاریانه به شێوه‌یه‌كی چالاك به‌رهه‌م بهێنینه‌وه و له ڕێگایه‌وه په‌یوه‌ندی دروست بكه‌ین.\nدیجیتاڵ به ته‌نیا په‌نجه‌ره‌یه‌ك بۆ بینه‌ره پاسیڤه‌كان ناكاته‌وه، به‌ڵكو ئه‌و ده‌رگایانه‌ش ده‌كاته‌وه كه ئێمه ده‌توانین له ڕێگایانه‌وه ئه‌و زانیاریانه هه‌ڵڕژێنینه‌وه ده‌ره‌وه كه خۆمان به‌رهه‌ممان هێناوه.\nئێمه به‌جارێك به‌رهه‌مهێنه‌ر و به‌كارهێنه‌ریشین. ئه‌م دوو ڕۆڵه به شێوه‌یه‌كی به‌رچاو كه‌ڵه‌كه‌بوونی زانیارییه‌كانی زیاتر كردووه. دیجیتاڵ به ته‌نیا په‌نجه‌ره‌یه‌ك بۆ بینه‌ره پاسیڤه‌كان ناكاته‌وه، به‌ڵكو ئه‌و ده‌رگایانه‌ش ده‌كاته‌وه كه ئێمه ده‌توانین له ڕێگایانه‌وه ئه‌و زانیاریانه هه‌ڵڕژێنینه‌وه ده‌ره‌وه كه خۆمان به‌رهه‌ممان هێناوه. ئه‌م په‌نجه‌ره و ده‌رگایانه ئه‌و ویندۆزانه‌ن كه یه‌كسه‌ر و بێ هیچ لایه‌نێكی نێوه‌ندگر په‌یوه‌ندی ده‌كه‌ن به ویندۆزه‌كانی تره‌وه. له ڕێگای ویندۆزه‌كانه‌وه، چیتر چاوی ئێمه له‌سه‌ر فه‌زای گشتی نییه به‌ڵكو له‌سه‌ر ویندۆزه‌كانی تره. هه‌ر به‌م شێوه‌یه‌یه كه میدیای دیجیتاڵ خۆی له ماسمیدیای وه‌ك ڕادیۆ یان ته‌له‌فزیۆن جیا ده‌كاته‌وه. میدیای هاوشێوه‌ی وێبلاگه‌كان، تویته‌ر و فه‌یسبووك خه‌ریكن په‌یوه‌ندییه‌كان له میدیایی ده‌خه‌ن. كۆمه‌ڵگای ئه‌مڕۆمان كه هه‌ڵپه و برسی بیروڕا و زانیارییه، متمانه‌ی به‌م په‌یوه‌ندییه له میدیاكه‌وتووانه‌یه.\nئه‌م له میدیاكه‌وتنه‌ی په‌یوه‌ندییه‌كان له ڕێگای ڕۆژنامه‌نووسه‌كانه‌وه تێده‌په‌ڕێت، واته ئه‌م نوێنه‌رانه‌ی پێشووی نوخبه‌كان، ئه‌م “بیروڕا سازانه”، ئه‌م قه‌شانه‌ی بیروڕا، ئه‌ویش بۆ چین و توێژێكی پاتاڵ و كۆنه‌پارێز.\nدیجیتاڵ هه‌موو چین و توێژی قه‌شه‌كان ده‌سڕێته‌وه. له میدیاكه‌وتنی گشتی كۆتایی به سه‌رده‌می نوێنه‌رایه‌تی دێنێت. له ئه‌مڕۆدا هه‌مووان ده‌یانه‌وێت ڕاسته‌وخۆ ده‌ركه‌ون و، بیروبۆچوونه‌كانیان بێ هیچ نێوه‌ندگرێك بخه‌نه ڕوو.\nئه‌م گوشاره زۆره‌ی كه هاوته‌ریبه له‌گه‌ڵ ئه‌م جۆره له‌میدیاكه‌وتن، گه‌یشتووه‌ته ناوه‌ندی سیاسه‌تیش. ئه‌م گوشاره دیموكراتی نوێنه‌رایه‌تیشی خستووه‌ته بارودۆخێكی قورسه‌وه. نوێنه‌ره سیاسییه‌كان چیتر وه‌ك هه‌نارده‌كه‌ره‌كان ده‌رناكه‌ون، وه‌ك نوێنه‌ری [لایه‌نه‌كان]، به‌ڵكو پتر وه‌ك به‌ربه‌ست دێنه پێش چاو. ئه‌م گوشاره خوازیاری جۆرێك له به‌شداری زیاتر و شه‌فافیه‌تی زیاتره. “حیزبی چه‌ته ده‌ریاییه‌كان” یه‌كه‌م سه‌ركه‌وتنی خۆی قه‌رزاری ئه‌م پێشكه‌وتنه‌یه له سیستمی میدیاییدا. سنوورداربوونی هه‌نووكه، كه به‌ره‌ئه‌نجامێكی زۆر هه‌ستیارانه‌ی سیستمی دیجیتاڵه، به شێوه‌یه‌كی گشتی هه‌ڕه‌شه له پره‌نسیپی نوێنه‌رایه‌تی ده‌كات.\nنوێنه‌رایه‌تی زۆرجار وه‌ك فیلته‌رێك ڕۆڵ ده‌گێڕێت كه كاریگه‌رییه‌كی زۆر ئه‌رێنی لێ ده‌كه‌وێته‌وه. به كرده‌ی هه‌ڵبژاردانه، پاوانكاری مسۆگه‌ر ده‌كات. بۆ نموونه خانه‌كانی وه‌شاندن، كه كه‌ته‌لۆگێكی باشیان هه‌یه، ڕۆڵێكی باشیان له پێگه‌یاندنی كولتووری و رۆشنبیری به‌شداربووانیاندا هه‌یه.\nله میدیاكه‌وتن له هه‌ندێك بواردا ئه‌نجامه‌كه‌ی عه‌وامگه‌ری لێ ده‌كه‌وێته‌وه.\nئه‌م خانانه‌ی وه‌شاندن گه‌شه به زمان ده‌ده‌ن. هه‌ندێك له ڕۆژنامه‌نووسه‌كان ته‌نانه‌ت ژیانی خۆیشیان له‌سه‌ر ئه‌وه داده‌نێن كه ڕاپۆرتێك به كوالێتییه‌كی باش بنووسن. به پێچه‌وانه‌وه، له میدیاكه‌وتن له هه‌ندێك بواردا ئه‌نجامه‌كه‌ی عه‌وامگه‌ری لێ ده‌كه‌وێته‌وه. هه‌ر بۆیه سه‌ره‌نج ده‌ده‌ن به ڕووكشكردنی زمان و كولتووری لێ ده‌بێته‌وه كه ده‌بێته شتێكی زۆر عه‌وامانه.\nهه‌ر بۆیه كه‌سێكی وه‌ك بلا ئاندر، كه نووسه‌رێكی پڕفرۆشیی ئه‌مریكییه ده‌ڵێت: “ده‌توانم كتێبه‌كانم خێرا چاپ بكه‌م. چونكه سه‌ره‌تا من پێویستیم به قه‌ناعتپێكردنی هیچ ده‌ڵاڵێك نییه. ده‌توانم ڕێك ئه‌و كتێبه بنووسم كه خوێنه‌ره‌كانم ده‌یانه‌وێت. خوێنه‌ره‌كانی من، خۆمم“. هیچ جیاوازییه‌كی بنه‌ڕه‌تی له‌نێوان “خوێنه‌ره‌كانم و مندا نییه، خوێنه‌ره‌كانی من، خۆمم”.\n“خوێنه‌ره‌كانی من، خۆمم” به واتای كۆتایی هاتنی مرۆڤی سیاسی دێت، به واتایه‌كی قووڵی تێماكه‌ش بریتییه له‌و كه‌سه‌ی له باتی ئه‌وه‌ی له‌گه‌ڵ خواستی ده‌نگده‌ره‌كانیدا بێت، تا دوا ڕاده داكۆكی له پێگه‌ی خۆی ده‌كات و له ڕوانگه‌ی خۆیه‌وه له‌وان له پێشتره.\nبانگه‌شه‌ی شه‌فافییه‌ت له نووسیندا ده‌بێته هۆكاری هه‌ڵوه‌شاندنه‌وه‌ی. ئه‌گه‌ر هاتوو نووسینه‌كه‌شی تایبه‌تی بێت، یان پێكه‌وه‌یی، شه‌فاف، ئه‌وه ته‌نیا كه‌ڵه‌کەكردنی پیته و هیچی تر.\nداهاتوو، وه‌ك كاتیگۆرییه‌كی كات له سیاسه‌تدا له ناو ده‌چێت. سیاسه‌ت چالاكییه‌كی ستراتیژییه، ده‌بێت ده‌سه‌ڵاتی به سه‌ر زانیاریدا هه‌بێت و حوكمی به سه‌ر به‌رهه‌مهێنان و بڵاوكردنه‌وه‌یدا هه‌بێت. هه‌ربۆیه ناكرێت به ته‌واوه‌تی چاوپۆشی له‌و ژینگه داخراوانه بكرێت كه زانیارییه‌كان به ئه‌نقسه‌ت ده‌شارنه‌وه. نهێنی پارێزی زانیارییه‌كان یه‌كێكه له پێكهێنه‌ره پێویسته‌كانی په‌یوه‌ندی سیاسی، واته ستراتیژی. كاتێك هه‌موو شتێك به شێوه‌یه‌كی له‌ناكاو بخرێنه به‌رده‌ست گشت كه‌سێك و به گشتی بكرێن، سیاسه‌ت هه‌ستی ماوه درێژی خۆی و ڕوانگه‌ی خۆی له ده‌ست ده‌دات و له‌نێو هه‌واڵی ساخته و پڕوپاگه‌نده‌دا نوقم ده‌بێت. شه‌فافیه‌تی ته‌واو، كاتێكی ناسه‌قامگیر و به‌رنامه‌داڕێژییه‌كی له‌سه‌رخۆ و ده‌سه‌په‌نێت به سه‌ر په‌یوه‌ندی سیاسیدا. چیتر ئه‌گه‌ری پێگه‌یشتنی هیچ شتێك نامێنێت. داهاتوو كاتی شه‌فافیه‌ت نییه. شه‌فافییه‌ت له ژێر هه‌ژموونی هه‌نووكه‌یی، هه‌نووكه‌دایه. سته‌مكاری شه‌فافیه‌ت ده‌بێته ڕێگر له‌به‌رده‌م ده‌ربڕینی هه‌ندێك بیروڕای جیاواز و ئایدیای ناباو. بوێری كه‌م ده‌كاته‌وه. ئه‌م ناچاریی شه‌فافیه‌ته وه‌ك خۆگونجاندنێكی به‌هێز ڕۆڵ ده‌گێڕێت. هاوشێوه‌ی كامێرای چاودێری، هه‌ستی چاودێری كردنمان تێدا دروست ده‌كات. ئا لێره‌دایه كه كاریگه‌رییه پانۆپیتكه‌كه‌ی ده‌رده‌كه‌وێت. دواجار هیچ په‌یوه‌ندییه‌كی لێ دروست نابێت و، هه‌مان شت دووباره ده‌بێته‌وه: “چاوی له هه‌موو شوێندابووی میدیا، وایكرد كه ئێمه [سیاسییه‌كان] ئازاد نه‌بووین له‌وه‌ی ڕاشكاوانه له بابه‌تێكی دۆستانه، یان مه‌سه‌له‌یه‌كی هه‌ستیار یان شتێك به دڵی خه‌ڵك نه‌بێت گفتووگۆ بكه‌ین، ئێمه ده‌بێت به‌رده‌وام وێنای ئه‌وه بكه‌ین كه‌سێك ده‌چێت و ڕاپۆرتی قسه‌كانمان ده‌دات به میدیا“. دیرك ڤۆن گۆلن، نووسه‌رێك كه وه‌به‌رهێنانێكی گه‌وره‌ی كردووه له‌سه‌ر پرۆژه‌یه‌كی جه‌معی كتێب به ناونانیشانی “دوا ڤێرژن به‌رده‌سته” بانگه‌شه‌ی ئه‌وه ده‌كات كه پرۆسه‌ی نووسینی خۆی شه‌فاف ده‌كات. به‌ڵام ئه‌م ئیشی نووسینه ته‌واو شه‌فافه چییه؟ بۆ پیته‌ر هاندكێ نووسین گه‌شتێكه به ته‌نیا. سه‌فه‌ره بۆ نێو شوێنه نه‌ناسراو و نه‌دۆزراوه‌كان. به‌م شێوه‌یه‌یه، كه نووسین به واتا قووڵه‌كه‌ی زاراوه‌كه ده‌گاته كرده و هزر. هه‌روه‌ها له ڕێگای هزره‌وه‌یه كه هایدیگه‌ر به‌ره‌و شتی كه‌شفنه‌كراو ده‌ڕوا. شه‌قه‌ی باڵه‌كانی ئیرۆسی خواوه‌ند، گشت جارێ ئه‌وه ده‌ڵێـت كه ده‌بێت له‌نێو هزریدا هه‌نگاوێكی بنه‌ڕه‌تی بهاوێ و خۆی بخاته به‌ر مه‌ترسی ڕێگه نادیاره‌كان. بانگه‌شه‌ی شه‌فافییه‌ت له نووسیندا ده‌بێته هۆكاری هه‌ڵوه‌شاندنه‌وه‌ی. ئه‌گه‌ر هاتوو نووسینه‌كه‌شی تایبه‌تی بێت، یان پێكه‌وه‌یی، شه‌فاف، ئه‌وه ته‌نیا كه‌ڵه‌کەكردنی پیته و هیچی تر. ئه‌م نووسینه بێ‌توانایه له گۆڕانكارییه‌كی ته‌واو، واته له تاقانه‌یی. نووسینی شه‌فاف ته‌نیا زانیارییه‌كان له ته‌نیشت یه‌كه‌وه كه‌ڵه‌كه ده‌كات. كه‌ڵه‌كه‌كردن زۆر به ساده‌یی شێوازی دیجیتاڵه. ئه‌م ناچاری شه‌فافییه‌ته ده‌كه‌وێته ئه‌و دیو ویست و به‌شداری ئازادی زانیارییه‌وه. ئاماژه‌یه بۆ گۆڕانی پاردایمه‌كان. ئه‌م پارادایمه نوێیه تا ئه‌و شوێنه‌ی بڕیار ده‌دات كه چییه و یان ده‌بێت چی بێت نۆرماڵه. ئه‌م پارادایمه پێناسه‌ی بوونێكی نوێ ده‌كات.\nئه‌ده‌بی ئه‌وروپی له‌به‌رده‌م هه‌ڕه‌شه‌دایه. ئه‌وه‌ی كه ئێمه ئه‌مڕۆ له ئه‌وروپادا پێیدا تێپه‌ڕده‌بین، قه‌یرانی ڕۆحه\nله‌نێو دیمانه‌یه‌كدا، میشێل بوتور باس له قه‌یرانێكی ڕۆحی ده‌كات، كه ئه‌م شته وه‌ك قه‌یرانی ئه‌ده‌بیاتیش خۆی ئاشكرا ده‌كات: “ئه‌و قه‌یرانه‌ی كه ئێمه تێیدا ده‌ژین به ته‌نیا قه‌یرانی ئابووری نییه، قه‌یرانی ئه‌ده‌بیشه. ئه‌ده‌بی ئه‌وروپی له‌به‌رده‌م هه‌ڕه‌شه‌دایه. ئه‌وه‌ی كه ئێمه ئه‌مڕۆ له ئه‌وروپادا پێیدا تێپه‌ڕده‌بین، قه‌یرانی ڕۆحه“. كاتێك سه‌باره‌ت به سه‌مپتۆمه‌كانی ئه‌م قه‌یرانه پرسیاری لێ ده‌كه‌ن، بویته‌ر له وه‌ڵامدا ده‌ڵێت: “ماوه‌ی ده یان بیست ساڵه، تا ڕاده‌یه‌ك هیچ شتێك له‌نێو ئه‌ده‌بدا ڕووینه‌داوه، سه‌ره‌ڕای ئه‌م شه‌پۆلی چاپ و بڵاوكردنه‌یه‌وه‌ش، دیسان ئه‌مه سستی ڕۆشنبیرییه. هه‌موو ئه‌مانه له‌به‌ر هۆكاری قه‌یرانی په‌یوه‌ندییه. كه‌ره‌سته نوێیه‌كانی په‌یوه‌ندی جێی ستایشن، به‌ڵام ژاوه‌ژاوێكی سه‌یریان دروست كردووه. ئه‌و ژینگه‌یه‌ی ڕۆح و زه‌ین له خۆ ده‌گرێت، بێده‌نگییه. له كاتێكدا ئه‌وه ئاشكرایه كه په‌یوه‌ندی دیجیتاڵی بێده‌نگی ته‌فرووتوونا كردووه. كه‌ڵه‌كردن، دایكی ژاوه‌ژاوی په‌یوه‌ندییه و، ئه‌مه شێوازی زه‌ین و ڕۆح نییه.\nAmphithéâtre شانۆی ڕۆمانی كه به چوارده‌وریدا بینه‌ری هه‌یه و راسته‌وخۆ هه‌موو كه‌س ئه‌كتی شانۆكه ده‌بینێت.\nParti des pirates پارتی چه‌ته‌كان، كه پارتێكی سیاسییه له ئه‌ڵمانیا و له ساڵی 2006 دامه‌زراوه، یه‌كێك له دروشمه‌كانی هه‌ڵبژاردنی پارته بریتی بوو له ده‌نگدان به ئه‌ندامه‌كانیان به شێوه‌ی ئۆنلاین و دیجیتاڵی بۆ خستنه ڕووی شه‌فافیه‌ت زیاتر له كاری حیزبیدا.\nDie Zeit, 23 août 2012.\nPanoptique دیزاینی جۆرێك بیناسازی زیندانه، كه وا ده‌كات پاسه‌وانه‌كان چاودێری ته‌واوی زیندانییه‌كان بكه‌ن بێ ئه‌وه‌ی زیندانییه‌كان ئه‌وان ببینین، بۆیه به‌رده‌وام هه‌ست ده‌كه‌ن له ژێر چاودێری دان، فوكۆیش له كۆنترۆڵ و سزادان باسی ئه‌م جۆره زیندانه‌ی كردووه.\nInterview avec l’ancien maire de Hambourg, Olevon Beust, in Die Zeit, 31 janvier 2013\nEineneue Version istverfügbar\nMartin Heidegger, “Ma chère petite âme”, Lettres à sa femme Elfride. 1915-1970, trad. Marie-Ange Maillet, Seuil, p. 345.\nDie Zeit, 12 juillet 2012.\nByung-Chul Han, DANS LA NUÉE, RÉFLEXIONS SUR LE NUMÉRIQUE, ACTES SUD, 2015.\nئەلیکترۆنی، بیۆنگ چۆل هان، دیجیتاڵ، ماسمیدیا، میدیا، هاندکە، هزر\n← چەند پـاژێکى گشـتى لە ڕەهەندە ئۆنتۆلۆژییەکانى میدیا\nتارماییه‌كانی دیجیتاڵ →


میدیای ئەمەریكا: ئیسرائیل هێرشەكەی سەر بنكەی ئەتۆمی نەتەنزی ئێرانی ئەنجامداوە\nوێنەی بنكەی ئەتۆمی نەتەنز\n2021-04-12 [07:28 AM]\nسەرچاوەیەکی میدیایی ئەمریکی ئاشکرایکرد، هێرشەکەی سەر بنکەی ئەتۆمی نەتەنزی ئێران ئیسرائیل ئەنجامی داوە و زیانێکی گەورەی بە بنکەکە گەیاندووە.\nچەند بەرپرسێکی هەواڵگریی ئەمریکا و ئیسرائیل کە نەیانویستووە ناویان ئاشکرا بکرێت ئاشكرایان كرد، ئیسرائیل هێرشە ئەلیکترۆنییەکەی سەر بنکەی ئەتۆمی نەتەنز ئێرانی ئەنجام داوە و زیانێكی زۆری پێگەیاندووە.\nسەرچاوەكە راشیگەیاند، هێرشەکە بووەهۆی تەقینەوەیەکی نێو بنکەکە کە سیستەمی ناوخۆیی بنکەکەی بەتەواوەتی وێرانکردووە کە بەرپرسە لە دابینکردنی وزە بە ئامێرەکانی سەنتەرفیوج کە لەژێر زەوی بنکەی نەتەنزدا جێگیرکراون.\nئەو بەرپرسە هەواڵگرییانە ئاشکراشیانکرد، هێرشە ئەلیکترۆنییەکەی ئیسرائیل بۆ سەر بنکەی ئەتۆمی نەتەنز هێندە زیانەکەی گەورە بووە کە ئێران لانیکەم پێویستی بە 9 مانگە تاوەکو بتوانێت چاکی بکاتەوە بە جۆرێك کە دەست بە کارەکانی بکات.\nلەلایەکی دیکەوە عەلی ئەکبەر ساڵحی، سەرۆکی رێکخراوی وزەی ئەتۆمی ئێران رایگەیاند، بە مافی خۆیان دەزانن تۆڵەی "هێرشەکە" بکەنەوە، ساڵحی، داوا لە کۆمەڵگەی نێودەوڵەتی و ئاژانسی نێودەوڵەتی وزەی ئەتۆم دەکات "رووبەڕووی هەوڵە تیرۆریستییەکان بۆ سەر بنکە ئەتۆمییەکان ببنەوە."


هۆكار و نیشانه‌كانی ئاوسانی سك و چۆنیه‌تی چاره‌سه‌ر\nهۆكار و نیشانه‌كانی ئاوسانی سك و چۆنیه‌تی چاره‌سه‌ر\nتووندبوون و هەستانی سک کەدەبێتە هۆی ناڕەحەتی بۆ کەسەکە، حاڵه‌تێكی بێزاركه‌ره و له‌م بابه‌ته‌دا دكتۆر ئاراز عاصی پسپۆڕی نەشتەرگەری گشتی دیارترین هۆكار و نیشانه و چاره‌سه‌ره‌كانی ئاوسانی سك باس ده‌كات.\nغازاتی ناو سک لە دوو ڕێگا سەرچاوە دەگرێت :\nدەرەکی: کاتێک بڕێکی زۆر هەوا قووت دەدرێت،؛ بۆ نموونە :\n1- نانخواردنی بەپەلە.\n2- خواردنەوە گازییەکان.\n3- خێرا خواردنه‌وه‌ی ئاو، باشترە ئاو بە مژینەوە بخورێتەوە.\n4- بنێشت جوین و مژینی شەکرۆکە، بەهۆی تف خواردنەوەی زۆر.\n5- خەمۆکی و دڵەڕاوکێ.\n7- کێشەی ددان، دەبێتە هۆی کەم جوینی خواردن بەهۆی ژان یان نەبوونی ددان وەک لە بەساڵاچووان.\n8- لە منداڵی ساوا، کاتێک لێوەکانی تەواو جووت نابن لەسەر گۆی مەمک (سروشتی یان لاستیکی).\nناوەکی: واتە غازات بەهۆی ڕیخۆڵەکانەوە دروست دەبێت بە میکانیزمی جۆراوجۆر :\n1- شەکری سیانی: (ئاوێتەی گلوکۆز+گالاکتۆز+فرەکتۆز) : سەرچاوە خۆراکییەکانی بریتین لە" کەلەرم، بڕۆکۆلی، توور، گێزەر"\n2- پاقلەمەنییەکان: پاقلە، نۆک، لۆبیا، فاسۆلیا.\n3- پیاز، سیر.\n4- شیرەمەنییەکان: شیر، ماست، پەنیر، ئایس کرێم.\n5- خواردنەوە گازییەکان و کحولییەکان.\n6- دەرمانەکان: پڕۆفین، دژەچەورییەکان، دژە کەڕووەکان.\n7- دانەوێڵەکان وەک گەنم، جۆ، گەنمەشامی.\n8- میوەکان وەک سێو، قۆخ، هەرمێ، مێوژ.\nچۆن غازات دروست دەبێت؟\nگازی ناوسک دروست دەبێت لە ئەنجامی تێکشکاندنی گەردیلەکانی خواردن لەلایەن بەکتریا سوودبەخشەکانی ناو قۆلۆن. نزیکەی 99%ی گازی ناوسک بێ بۆنە و پێک دێت لە ئۆکسجین، هایدرۆجین، دووەم ئۆکسیدی کاربۆن و میپان. گازی نایترۆجین لە هەوای قووتدراو سەرچاوە دەگرێت.\nتەنها 1%ی گازی ناو سک بۆن دروست دەکات بەهۆی بوونی ماددەی گۆگرد لە پێکهاتەکەیدا کە بەشێوەیەکی سەرەکی سەرچاوە دەگرێت لە، گۆشتەمەنییەکان، هێلکە، بەرهەمەکانی شیر بە تایبەتی پەنیری شیدەر، چەرەزات، چۆکۆلات (نەستەلە) ، سیر، پیاز، بڕۆکۆلی، قەڕنابیت، کەلەرم.\nڕۆژانە نزیکەی 400-1400 مل گاز لەناو قۆلۆن بەرهەم دێت بە پێی جۆری ئەو خواردنانەی باسمان کرد. هەروەها زۆرترین قەبارەی گاز بەیانیان دەبێت چونکە بەکتریاکانی ناو قۆلۆن کاتێکی زیاتریان دەبێت بۆ شیکردنەوەی بەرماوە خواردنییەکان، بەمەش گازێکی زیاتر بەرهەمدێت.\nبۆچی هەندێک کەس زیاترغازات دەکەن؟\nهەندێک کەس هەستیارترن لە هەستکردن بە ژانەسک و غازاتی ناو سک، ئەوەیان جێگەی مەترسی نییە، بەڵام هەندێک جاریش پێویستی بە راوێژی پزیشکی پسپۆڕ هەیە لەم حاڵەتانەدا:\n1- قەبزی یان سکچوونی درێژخایەن.\n2- بوونی خوێن لەگەڵ پیسایی.\n3- لەدەستدانی کێشێکی زۆر لە ماوەیەکی کەمدا.\n1- باشترین ڕێگا بۆ دەستنیشانکردنی هۆکاری غازات بریتییە لەوەی ئەو کەسە ئەو بابەتە تەرک بکات کە گومانی هەیە هۆکاری غازاتەکە بێت، خواردن یان خواردنەوە.\n2- هەستیاری بە شیروبەرهەمەکانی Lactose intolerance ئەوەیان چەند ڕێگایەکی هەیە بۆ دەستنیشانکردن :\nیەکەم: خواردنەوەی کوپێک شیر بەیانی لەسەر سکێکی بەتاڵ، پاش نزیکەی دوو كاتژمێر دەبێتە هۆی ژانەسک و ئاوسان و هەندێک جاریش سکچوون.\nدووەم: پشکنینێکی Lactose intolerance test\nسێیەم : پشکنینی Hydrogen breath test\n- هەستیاری بە گەنم Celiac disease\nیەکەم : پشکنینی خوێن: لە جۆری EMA-IgA، anti-tTG\nدووەم : نازووری مەعیدە بۆ وەرگرتنی پارچەیەک لە شانەی ڕیخۆڵە بچووکە و شیکردنەوەی لە تاقیگە.\n- پشکنینی پیسایی بۆ دیاریکردنی هەوکردنی ڕیخۆڵەکان بە هۆی مشەخۆری Giardia lamblia، E. histolytica\n- نازووری قۆلۆن : بۆ گومانی هەبوونی هەوکردنی درێژخایەنی ڕیخۆڵەکان Inflammatory bowel disease یان شێرپەنجەی قۆلۆن.\n- پشکنین بۆ دەستنیشانکردنی برینداربوونی گەدە و دوانزەگرێ.\n1- ژانەسک ، بەتایبەتی لەلای چەپی سک.\n2- تووندبوون و هەستانی سک.\n3- زۆر قڵپ هاتنەوە.\n5- خوڕخوڕێکی زۆر.\n6- هێڵنج و دڵ تێکچوون.\nڕێگاكانی خۆپاراستن لە دروستبوونی غازات:\n1- لەکاتی نانخواردن، دەبێت لەسەرخۆ خواردن بخورێت، باش بیجوێت ئینجا قوتی بدات (چونکە گەدە ددانی تێدا نییە).\n2- بە چ خواردنێک تێکچوویت مەیخۆ ئەگەر نا باجەکەی دەدەیت.\n3- دوورکەوە لە خواردنە گازییەکان و کحولیەکان.\n4- وەرزش و ڕێکردن.\n5- خواردنەوەی بڕێکی زۆر ئاو بەیانیان زوو، دوو كاتژمێۆ پێش یان پاش نانخواردن.\n6- کەمکردنەوەی ئەو خواردنانەی بڕێکی زۆر گۆگردیان تێدایە وەک گۆشت، هێلکە، قەڕنابیت.\n7- پاقلەمەنییکان دەبێت باش و بۆماوەیەکی درێژ بکوڵێن. کوڵاندنی باش ڕێژەی شەکرە ئاڵۆزەکان کەمدەکاتەوە بەوەش گازێکی کەمتر دروست دەبێت.\n8- قەبزی چارەسەر بکە.\n- دوورکەوتنەوە لە هۆکارە سەرەکیەکان.\n- Dimethicone, Simethicone, Charcoal, Metoclopramide


ڕێژیمی ئێران هێرشی کردووەتە سەر بنەماڵەی زیندانیانی ئێوین - PDKI\nلەلايەن Chiya Qadri\t لەسەر کانونی دووهەم 10, 2018 23\nبنەماڵەی دەسبەسەرکراوان له زیندانی ئێوین کە زیاتر له ١٠ ڕۆژە لە بەرامبەر ئێوین مانیان گرتووە، لەگەڵ هێرشی هێزە سەرکوتکەرەکانی ڕێژیم بەرەوڕوو بوون.\nبەشێکی زۆر له بنەماڵەی ئەو کەسانەی که له ڕەوتی خۆپێشاندانەکانی ئەم دواییە به دژی ڕێژیم، دەسبەسەر کراون، له بەرامبەر زیندانی ئێوین کۆبوونەتەوە و ناڕەزایەتی خۆیان له دەسبەسەرکردنەکان دەربڕیوە و داوایان کردووە به زووترین کات، زیندانییەکان ئازاد بکرێن.\nڕێژیمی ئێران ئامارێکی ڕوونی له دەسبەسەر کراوان بڵاو نەکردووەتەوە، بەڵام بی پێی ئاماری ڕێکخراوەکانی چالاکی مافی مرۆڤ و ڕێکخراوە مەدەنییەکان هەتا ئێستە ٣٧٠٠ کەس دەسبەسەر کراون کە له شوێن و سڵامەتی زیندانییەکانیان زانیارییەکی لەبەردەستدا نییە.\nئەمەش هاوکاتە لەگەڵ ئەوەیکە لەم چەند ڕۆژەدا هەواڵی گیان لە دەستدانی پێنج زیندانی به شێوەی گوماناوی بڵاو بووەتەوە، که بووە هۆی نیگەرانی بنەماڵەی دەسبەسەرکراوان وهانی داون تاکوو بچنە بەردەم زیندانی ئێوین بۆ بەرگری کردن له مافی زیندانییەکان و داوایان کردووە که ئازاد بکرێن.\nهەر لەو پەیوەندییەدا، هێزە سەرکوتکەرەکانی ڕێژیم، هێرشیان کردووەتە سەر ئەو بنەماڵانه و دەستیان کردووە به لێدانی ناڕازیان و هەوڵ دەدەن له بەردەم زیندانی ئێوین دووریان بخەنەوە، بەڵام بنەماڵەکان کە زۆربەیان له ڕێگەی دووریشەوە هاتوون، بەردەوامن له مانگرتن تا دیاریکردنی چارەنووسی زیندانییەکانیان.\nبەپێی دوایین ڕاپۆرتە پیوەندیدارەکان، بەهۆی گوشاری خەڵک و بەردەوام بوونیان له مانگرتن، ڕێژیم چوار کەس له زیندانیانی ئازاد کردووە که سەر بە دەرویشە گۆنابادییەکانن؛ ئەو زیندانیانه هەر لە سەرەتای دەسبەسەرکرانیان، ڕایانگەیاندبوو که ئەگەر ئازاد نەکرێن مان له خواردن دەگرن.


بەهۆی خەرجنەکردنی پارەی کۆمپانیای کۆکردنەوەی خاشاک لە پارێزگای هەڵەبجە، ئەمڕۆ خاشاک لە پارێزگاکە کۆ نەکراوەتەوە، سەرۆکی شارەوانی هەڵەبجەش دەڵێت: “بەهۆی ڕۆتیناتی ئیدارییەوە کێشەکە دروستبووە.”\nئەمڕۆ، یەکشەممە 4ی ئابی 2019، کۆمپانیای کۆکردنەوەی خاشاک لە پارێزگای هەڵەبجە کارەکانی ڕاگرت و بەهۆیەوە هیچ خاشاکێک لە کۆڵانەکانی ئەو شارە کۆنەکرایەوە.\nکوێستان ئەکرەم، سەرۆکی شارەوانی هەڵەبجە بە ناس کوری ڕاگەیاند، ئاگاداری کێشەکەن و ئەمڕۆ لەگەڵ وەزارەتی شارەوانی لە سەر خەت بوون بۆ ئەوەی لە زووترین کاتدا کێشەکەیان بۆ چارەسەر بکەن.\nسەرۆکی شارەوانی هەڵەبجە ئاماژەی بەوەکرد، کۆمپانیای بەرپرس لە کۆکردنەوەی خاشاکی پارێزگاکە لە مانگی چواری ئەمساڵەوە گرێبەستەکەی تەواو بووە و ماوەی چوار مانگە بێ وەرگرتنی هیچ بڕە پارەیەک لە حکومەت، لە سەر کارەکەی بەردەوام بووە.\nکوێستان ئەکرەم باسی لەوەکرد، کۆمپانیاکە تەنها ئەمڕۆ خاشاکی شارەکەی کۆ نەکردووەتەوە ئەوەش نیگەرانی خەڵکی دروستکردووە.\nکۆنەکردنەوەی خاشاک کاردانەوەی دانیشتوانی پارێزگای هەڵەبجەی لە تۆڕە کۆمەڵایەتییەکان درووستکردووە.\nکۆمپانیاکانی کۆ کردنەوەی خاشاک لە شارەکانی هەرێم بە پێی گرێبەستێک لەگەڵ وەزارەتی شارەوانی، ڕۆژانە خۆڵ و خاشاکی کۆڵانەکان و شوێنە گشتی و تایبەتەکان کۆدەکەنەوە، گرێبەستەکانیان بۆ ماوەی سێ ساڵ ئەنجام دەدرێن.\nبەپێی زانیارییەکانی ناس کورد، کێشەی نوێ نەکردنەوەی گرێبەستەکانی ئەو کۆمپانیایانە لە چەند قەزاو ناحیەکی دیکەی هەرێم هەیە، بەڵام تا ئێستا کۆمپانیاکانی دیکە کارەکانیان بەردەوامە.\nسەرۆکی شارەوانی هەڵەبجە ئاماژەی بەوەشدا داوایان لە وەزارەتی شارەوانی کردووە هەر ئەمڕۆ بە تایبەت نوسراوی خەرجکردنی پارەی ئەو کۆمپانیایە ڕەوانەی وەزارەتی دارایی بکرێت بۆئەوەی لە سبەینێوە کۆمپانیاکە کارەکانی دەست پێبکاتەوە.\nیەکێتى ئەوروپا و نەتەوەیەکگرتووەکان هاتنە سەرهێڵ\nعەلاوی پڕۆژەیەکی چارەسەری خێرای بۆ بارودۆخی عێراق ڕاگەیاند\n14:02 شه‌ممه 05 تشرینی یه‌كه‌م 2019


په‌یامی ڕوونی ۴۸ وڵاتی ئیسلامی له ئه‌سته‌نبۆڵه‌وه بۆ ترامپ - Mehr News Agency\n13 berfanbarê 2017 - 12:13\nNews Code 15214\nله کۆبوونه‌وه‌ی هاوکاری ئیسلامی ڕاگه‌یێندرا؛\nپه‌یامی ڕوونی ۴۸ وڵاتی ئیسلامی له ئه‌سته‌نبۆڵه‌وه بۆ ترامپ\nبه‌رپرسانی ۴۸ وڵاتی ئیسلامی دوای به‌شداری کردن له کۆبوونه‌وه‌ی به په‌له‌ی ڕێکخراوی هاوکاری ئیسلامی، دژی گواستنه‌وه‌ی باڵوێزخانه‌ی ئه‌مریکا بۆ شاری قودس وه‌ستانه‌وه.\nبه ڕاپۆرتی ئاژانسی مێهر له ڕۆژنامه‌ی میله‌ت، کۆبوونه‌وه‌ی وه‌زیرانی ده‌ره‌وه‌ی ڕێکخراوی ئیسلامی له ئه‌سته‌نبۆل ده‌ستی پێ کرد.\nبه پێی ئه‌م ڕاپۆرته، چاوه‌ڕوان ده‌کرێت که به‌شدار بووانی ئه‌م کۆبوونه‌وه که له سه‌ر داوای ڕه‌جه‌ب ته‌یب ئه‌ردۆغان ئه‌نجام بووه په‌یامێکی ڕوون و ئاشكرا بۆ ئه‌مریکا سه‌باره‌ت به شاری قودس بنێرن.\nئه‌مڕۆ به‌یانی بڕیار وایه که کۆبوونه‌وه‌ی وه‌زیرانی ده‌ره‌وه‌ی ۴۸ وڵاتی ئیسلامی به‌ڕێوه بچێت و دواجار ئێواره‌ش کۆبوونه‌وه‌ی نێوان ۱۶ سه‌رۆکی وڵاتانی ئیسلامی ئه‌نجام بێت که بریتین له ئێران، ئه‌فغاسنتان، پاکستان، مالزی، قه‌زاقستان، ئۆزبه‌که‌ستان، جیبۆتی، ئازه‌ربایجان، ئه‌ندۆنزی، به‌نگلادش، کوه‌یت، قه‌ته‌ر، لوبنان، لیبی، سومالی، ئۆردۆن و یه‌مه‌ن، له‌م کۆبوونه‌وه دواین پێشهاته‌کانی فه‌له‌ستین تاوتوێ ده‌کرێت.\nمه‌ولود چاوش ئۆغڵو له‌مباره‌وه وتی: میسر و ئیماراتی عه‌ره‌بیش له ئاستی وه‌زیری ده‌ره‌وه له‌م کۆبوونه‌وه به‌شداری ده‌که‌ن، به‌ڵام هێشتا ڕوون نییه که عه‌ره‌بستان له چ ئاستێکدا به‌شداری کۆبوونه‌وه‌که ده‌کات.\nئه‌و ئاماژه‌ی دا که وڵاتانی ئیسلامی ده‌بێت نیشان بده‌ن که ته‌نیا یه‌ک وڵات ناتوانێت بۆ هه‌موو جیهان بڕیار بدات و قبوڵیشی ناکه‌ین. ڕه‌جه‌ب ته‌یب ئه‌ردۆغانیش داوای له ئه‌مریکا کردووه که هه‌رچی زووتره له بڕیاری گواستنه‌وه‌ی باڵوێزخانه‌که‌ی بۆ شاری قودس پاشگه‌ز بێته‌وه.


ڕێوڕەسمێک بە بۆنەی ٢٥ گەلاوێژ لە سوئید بەڕێوە چوو\nیەکشەممە 3ی پووشپەڕ 2718\n17:53 - 5 خەرمانان 2717\nکوردستان میدیا: کۆمیتەی گشتی حیزبی دێموکراتی کوردستانی ئێران، لە وڵاتی سوئید یادی دامەزراندنی حیزبی بەرز ڕاگرت.\nئێوارەی ڕۆژی هەینی ڕێکەوتی ٣ی خەرمانانی ١٣٩٦ی هەتاوی، کومیتەی گشتی حیزبی دێموکراتی کوردستانی ئێران بە بۆنەی ٢٥ی گەڵاوێژ ساڵڕۆژی دامەزراندنی حیزب، ڕێوڕەسمێکی بەشکۆی بەڕێوەبرد.\nسەرەتای ڕێوڕەسمەکە بە سروودی نەتەوایەتی ئەی ڕەقیب و ڕاگرتنی خولەکێک بێدەنگی بۆ ڕێزگرتن لە گیانی پاکی شەهیدانی کورد و کوردستان دەستی پێکرد، لە درێژەی بەرنامەکە خاتوو ئارەزوو چەندین پارچە شێعری شۆڕشگێڕی پێشکەش کرد.\nعەزیز مورادپەرەست بەرپرسی کومیتەی حیزبی دێموکرات، لە شاری ڤیسترۆس بە نوێنەرایەتی کۆمیتەی حیزب لەو شارە بەخێر هاتنی بەشدارانی کرد.\nلە دڕێژەی بەرنامەکاندا، بەرپرسی گشتی کۆمیتەی حیزب کاکەبرائەلیاسی پەیامی کومیتەی گشتی حیزبی پێشکەش کرد، کاکەبرا ئەلیاسی لە دەسپێکی قسەکانیدا وێڕای پیرۆزبایی گەرم لە بەشدارانی ئەو ڕێوڕەسمە، بنەماڵەی سەربەرزی شەهیدان، زیندانیانی خۆڕاگری سیاسی، کەمئەندامان و پێشمەرگە قارەمانەکانی ناوسەنگەر، بەخێر هاتنی نوێنەرانی حیزب و لایەنە سیاسییەکانی کورد و کوردستانی بەشدار لە ئەو ڕیوڕەسمە کرد و سپاس و پێزانینی کومیتەی گشتی پێ ڕاگەیاندن.\nناوبراو لە بەشێک لە پەیامی کومیتەی گشتی حیزبدا ئاماژەیەکی کورتی بە مێژووی دامەزراندنی حیزب کرد و وتی: دامه‌زرانی حیزبی دێموکراتی کوردستانی ئێرانی له هه‌لوومه‌رجی ئه‌وکاتی کوردستاندا نوخته‌گۆڕانێکی گرینگ بوو لە مێژووی نەتەوەکەماندا و ئەم حیزبە توانی به رێکخستنی جه‌ماوه‌ری، به پشتبه‌ستن به هێزی گه‌ل و باوەڕبەخۆ بوون و هه‌ستی ئازادیخوازی نه‌ته‌وه‌یی خه‌ڵکی کوردستان بۆ وه‌ده‌ستهێنانی ماف و ئازادییه‌کانی له کوردستان به‌گشتی و له کوردستانی ئێران به‌تایبه‌تی بخاته ئاستێکی به‌رزه‌وه و فازێکی نوێی لە خەبات بۆ ڕزگاری نەتەوەیی دەست پێ بکات.\nلە دڕیژی بەرنامەکانی ٢٥ی گەلاوێژدا کومیتەی گشتی حیزب، تەشویقنامە و شاخە گوڵێک پێشکەش بە کومیتەکانی ڤیسترۆس، ئیسکیلستوونا و ستوکهوڵم کرد کە لە ئەو ماوەیەدا چالاکانە ئەرکە حیزبیەکانیان بە جێ گەیاندووە. هەر وەها کومیتەی گشتی حیزب بە دانی لەوحی ڕێزلێنان و شاخە گوڵێک ڕێزی لە کەمئەندامانی حیزبەکەمان گرت. کاک حوسێن ئەحمەدی بە نوێنەرایەتی کەمئەندامانی حیزب لە سوئید وێڕای دەستخوشی، بەردەوام بوونی خەباتی نەتەوەکەمانی بۆ دابین کردنی مافی چارەی خۆنووسینی بە ئەرکی هەموو هاونیشتمانییەکی دلسۆزی زانی.\nلە یادی ٢٥ی گەلاوێژی دامەزراندنی حیزب، هەیئەتی ئەم حیزب و ڕێکخراوانەی خوارەوە بە پەیامی و برووسکەی پیرۆزباییەوە بەشداریان کرد.\nپەیامی هاوبەشی یەکیەتی ژنان، یەکیەتی لاوانی دێموکراتی کوردستانی ئێران، یەکیەتی کوردان لە لایەن خۆشکە نەشمیل شتابەوە.\nپەیامی لیبراڵەکانی هەرێمی سوئید رمانلەند نیکلاس فریکمەن، وێڕای پیرۆزبایی گەرم، پشتیوانی خۆیان و حیزبەکەیانی بۆ مافی ڕەوای خەڵکی کوردستان دووپات کردەوە.\nئەو پەیام و برووسکانە بە ڕێوڕەسمەکە گەیشتوون:\nپەیامی کومیتەی هاوکاری هێزە سیاسییەکانی کورد و کوردستانی لە سوئید.\nپەیامی پارتی دێموکراتی کوردستان لێژنەی ناوچەی سوئید.\nپەیامی کۆمەڵەی شۆڕشگێری زەحمەتکێشانی کوردستانی ئێران، کومیتەی ستۆکهوڵم.\nپەیامی نوێنەرایەتی کۆمەڵە لە دەرەوەی وڵات.\nپەیامی کەرتی ڤیسترۆسی یەکیەتی نیشتمانی کوردستان.\nپەیامی پارتی سوسیالیستی کوردستان.\nپەیامی پارتی سوسیالیستی کوردستانی باکوور.\nئەنجومەنی بزووتنەوەی گۆڕان سوئید.\nپەیامی پارتی سوسیالیستی کوردستان، سوئید.\nپارتی ئازادی کوردستانی باکوور.\nپارتی دێموکراتی کوردستانی سووریە.\nبرووسکەی پیرۆزبایی فیدراسیونی کۆمەڵە کوردستانییەکان لە سوئید هەرێمی ٢\nپەیامی پیرۆزبایی حیزبی شیوعی کوردستان کومیتەی ڤیسترۆس\nپەیامی کۆمەڵەی کورد لە ڤیسترۆس\nبرووسکەی ئەنجومەنی نیشتمانی کورد لە سوئید\nپەیامی تێکۆشەر کاک باباعەلی میهرپەروەر\nبڕگەی کۆتایی ڕێوڕەسمی ٢٥ی گەلاوێژ بۆ بەشی هونەری تەرخان کرابوو ، کە هەر ٣ هونەرمەندی دەنگخۆشی نەتەوەکەمان، هونەرمەند شێرکۆ مەریوانی، هونەرمەند خەیرۆ مەلا و لاوی هونەرمەند کاک کاروان تا درێژەی شەو بە گۆرانی بەشدارانی ڕێوڕەسمی پیرۆز کردنی ٢٥ی گەلاوێژیان هێنایە سەما.\nبەرنامەکانی ٢٥ی گەلاوێژ کاتژمیری ١٢ی شەو کۆتایی پیێ هات.\nهەواڵەکانی ناوەندی هەواڵی تیشک، یەکشەممه ٣ی پووشپەڕی ١٣٩٧\n20:20 - 3 پووشپەڕ 2718\nقاسملوو قامووسێک بۆ ژیان – بەشی سێهەم\n19:55 - 3 پووشپەڕ 2718\nڕێژیمی ئێران کەلاکی کوژراوەکانی خۆی کۆ دەکاتەوە\n19:23 - 3 پووشپەڕ 2718\nدایکی شەهیدێکی ڕێگەی ڕزگاریی کوردستان کۆچی دوایی کرد\n18:54 - 3 پووشپەڕ 2718\nپەیامی تەشکیلاتی نیوخۆی حیزبی دێموکرات بە بۆنەی شەهیدبوونی سامان حەسەنپوور\n18:42 - 3 پووشپەڕ 2718\nدرێژەی ناڕەزایەتییەکان لە هەمبەر کەمئاوی لە ئابادان\n13:15 - 3 پووشپەڕ 2718


PHP - چاوگ\nپێداچوونەوی ١٩:٣٥، ٣١ی کانوونی دووەمی ٢٠٠٩ لە لایەن Sia (لێدوان | بەشدارییەکان) (←ڕیزبەند و دەرەنجام [Output and strings])\n(جیاوازی) →پیاچوونەوەی کۆنتر | پێداچوونەوەی ئێستا (جیاوازی) | پێداچوونەوەی نوێتر← (جیاوازی)\n٢.١ دەستکاریکەرێک بۆ نوسینی کۆدەکان\n٢.٢ بۆ بەکارهێنەرانی ویندۆز\n٢.٣ بۆ بەکارهێنەرانی لینوکس\n٢.٤ پشکنینی ڕاژە\n٣ دروستکردنی پەڕەیەکی PHP\n٤ ڕیزبەند و دەرەنجام [Output and strings]\n٥ سەرنج [Comments]\n٦ گۆڕاوەکان [Variables]\n٧ کردەهێما [Concatenation operator]\n٨ ژمارەکان [Numbers]\n٩ بیرکاری [Calculation with numbers]\nئەم زنجیرە وانانەی لێرەوە بەزمانی کوردی دەنوسرێن، زادەی بیری تاکەکەسی خۆمان یان کەسێکی چــــاوگ نییە، بەڵکو لەسەر بنەمای دەق بەدەقی ئەو وانە زانستی و دروستانەیە کەلەسەرچاوی فەرمی فێربوونی PHP/Manual ڕاژە دەکرێت. ئەم وانانە لە یەکەم هەنگاوە تاوەکو دواهەمین هەنگاو لەفێربوونی ئەم زمانە بەردەوام دەبێت. تەنها وەکو خوێنەر ئاگاداری ئەوەبە کەئەم بابەتانە نوێدەکرێتەوە و پێویستی بەچاکردنەوە و زۆرکردنی بەردەوام هەیە. هەروەکو ئێمە دەنوسین جەنابیشت دەتوانیت دەستکاری بکەیت و چاکیان بکەیتەوە یان دەرکردن و زۆرکردنی تێدابکەیت. لەکۆتایی ئەم وانانەدا دەیکەین بەپەرتووکێکی ئەلیکترۆنی تاوەکو زیاتر سوودمەندبن.\nبۆ ئەوەی بتوانیت ئەم زمانە فێربیت، دەبێت زمانی HTML بەدروستی بزانیت، ئەگەر لەیەکێک لەزمانە گەورەکانی وەکو C و JAVA شارەزاییت هەبێت. زۆر پێشینەیەکی باشت بڕیوە و ئاسانتر ڕوونترە لەلات. بۆ فێربوونی HTML چاو لێرە بکە.\nپاشان پێویستە کەدەستکاریکەرێکی/نوسەرێکی باشت هەبێت بۆ ئەم کارە، لەکاتی ئێستادا دەستکاریکەری خۆڕایی زۆرن و کارەکان بەسەرکەوتوویی بێخەوش ڕادەپەڕێنن، لەوانە:\nتێبینی: هەموو نوسەرەکانی WYSIWYG ئامۆژگاری نەکراوە بۆ نوسینی کۆدەکان و شارەزایی لێیان بەڵگەی شارەزایی نییە لەهیچ زمانێک، نوسەری WYSIWYG وەکو FrontPage & Dreaweaver\nدەستکاریکەرێک بۆ نوسینی کۆدەکان\nلەکۆتاییدا تۆ پێویستت بەوەیە ڕاژەیەک هەبێت کۆدەکانی PHP لەسەر وەگەڕبخەیت، ڕاژەخواز زۆرن، لێرەدا بۆ بەکارهێنەرانی ویندۆز ئامۆژگاری دەکەین بە XAMPP :\nبۆ بەکارهێنەرانی ویندۆز\nXAMPP هەرچەندە ڕاژەخوازی تر زۆرن بۆ ئەم کارە بەڵام بەگشتی ئەوە بەبنەڕەت دەزانین.\nبۆ بەکارهێنەرانی لینوکس\nگورزەی Mysql-Server و Phpmyadmin و php دابمەزرێنە. ئەم سەرەتا و پێداویستیانە بناغەی وانەکانی داهاتووە، دەبێت بەدروستی و بەبێ هیچ کێشەیەک کارەکان ئەنجام بدەیت و لەبچوکترین کێشە بەدوای چارەسەر بگەڕێی و لەمەکۆکان بینوسیت.\nلەئوبونتو و دێبیان\n# apt-get install apache2 apache2-doc php5 php5-mysql mysql-server phpmyadmin\n# yum install apache2 apache2-doc php5 php5-mysql mysql-server phpmyadmin\nبۆئەوەی زانیاری لەسەر دامەزراندن و جۆری هەڵبژاردنەکانی PHP بزانیت لەسەر ئەو ڕاژەیە وەکو گۆڕاوەکان و بەستەری سەرەکی و GD Lib کەلەم ڕۆژەدا گرنگی تایبەتی هەیە دامەزراندنی لەسەر ڕاژە و زۆری تر وەکو نرخی بارکردن و بیرۆکە. لەپەڕەیەکی نوێدا ئەم کۆدە دابنێ:\nبۆ نمونە ناوی بنێ phpinfo.php و باربکە بوخچەی سەرەکی و بانگی بکە لەوێبگەڕ:\nدەبێت زانیاریەکان نیشان بدات.\nدروستکردنی پەڕەیەکی PHP\nکۆدەکانی php هەموو کات لەنێو کۆدەکانی html بنیات بنرێت، بۆچوونە ناو مۆدولی PHP ــیەوە دەبێت بە <?php دەستپێدەکات و کۆتاییهێنان بەم مۆدە بە ?> دەبێت. ئەم جۆرە شێوەپێدانە باوترین و گونجاترینە و بەخانەخوێکە دەڵێت کەلەنێو ئەم دوو هێمایەدا کۆدی php هەیە و ڕاژەکارەکە بەوپێی هەڵبژاردنە و ڕێکخستنانە مامەڵەی لەگەڵ دەکات. وە مەرجە هەمووکات پەڕەکان بە .php کۆتایی بێت. ئەمەش بەشێوەیەکی بنەڕەت ئێستا باوە، هەرچەندە لەلایەن بەڕێوبەری سیستەمەکەوە دەتوانرێت بگۆڕدرێت. نمونەیەکی ئاسایی:\necho "Nmunei kodêkî PHP\_n";\nوەکو ئاماژەمان پێداوە پێشتر، مۆدی php دەتوانرێت تەنها لەو شوێنە بانگ بکرێت کەدەتەوێت، بۆ نمونە:\n\necho "
Lêre kodekanî PHP  bnûse
\_n";\nبەم نمونەیە دەمانەوێت بڵێین ئەو کۆدەی لەنێو مۆدەکەدا نەنوسراوە وەکو php مامەڵەی لەگەڵ ناکرێت و دەدرێتەوە بەوێبگەڕ بۆخوێندنەوەی وەکو خۆی بەبێ ئەوەی بچێتەوە ڕاژەکەوە لەوێ بەئامێری php وەگەڕبخرێت و ئەنجا بدرێتەوە بەوێبگەڕ. ئەم ڕۆیستن و خوێندنەوەی لەلایەن ڕاژەکار و ڕاژەخواز و پاشان دانەوەی بەوێبگەڕ گرنگترین بنەمایە لەمەدوا بۆ تێگەشتن لەزیندویی و خۆکاری ئەم زمانە. ئەگەر سەرنجی بدەیت دەبینیت لەسەرەتای کۆدەکاندا ئەم دێڕە هەیە:\nئەمە بریتییە لەheader وە بوونی ئەمە بەو واتایەیە کەچیتر پێویستت بە setcookie و Header نابێت بۆ ڕێکخستنی.\nڕیزبەند و دەرەنجام [Output and strings]\nیەکەم ئامانج لەهەموو زمانێکی داڕشتن و پڕۆگرامۆکەیەک دەرەنجامە. هەروەها گرنگە بزانین چۆن ڕیزبەند دەکرێت لەنێو کۆدەکاندا. ڕیزبەند بۆ دیاریکردنی بڕێکە دوای دانەوە و بانگکردنی. لە PHP دا بانگکردنی شتیک بەبێ ئەوەی مۆدی PHP بەجێبهێڵیت واباوە echo بەکارببرێت. هەرچەندە ئەم بانگکردنە بەم شێوەیە شتێکە دەبێت تێگەشتنێکی تەواوی هەبێت پێش تێگەشتنی هەموو زمانەکە بەگشتی. بانمونەیەکی بۆ بهێنمەوە:\necho 'Deqeki asaiy u bangkirdni';\nبەڵام ئەوە بزانە echo کردارێک نییە بەڵکو بنیاتنەرێکی زمانە language construct. ئەمە هەمان شت لەخودی ماڵپەڕی سەرەکی ئاماژەی بۆ کراوە بەم شێوەیە:\necho() is not actually a function (it is a language construct), so you are not required to use parentheses with it.\nدووەم شت کەزۆر گرنگە بیزانین ڕیزبەندە واتا ئەوەی دەکەوێت نێوان ' ئەوەی لەنێواندایە echo بانگی دەکات و دەرەنجامی دەکات. بۆیە دەبێت ئەنجامی نمونەکەی سەرەوە ئەمە بێت. کاتێک بەوەگەڕخەرێکی PHP بانگ دەکرێت و دەخوێنرێتەوە:\nDeqeki asaiy u bangkirdni\nئێستا ڕیزێکی تر بۆ هەمان نمونەی سەرەوە زۆر دەکەین:\necho 'Eme deqeki tr bo nmuneke';\nئێستا هەمان کۆد و نمونە بەگەڕ بخەین ئەمە ئەنجامەکەیەتی:\nDeqeki asaiy u bangkirdni Eme deqeki tr bo nmuneke\nئەگەر دیقەت بدەیت دەبینیت سەرەڕای ئەوەی هەردوو بانگکردنە لەسەر یەکن لەکۆدەکانی PHP دا بەڵام لەتەنیشتی یەک دراونەتەوە بەیەک دێڕ. بۆئەی دێڕی دووەم بکەوێت خوار دێڕی یەکەمەوە لەکاتی دانەوەدا دەبێت\nلەکۆتایی یەکەم دێڕەوە دروست بکەین، تاوەکو دووەم دێڕ فڕیبداتە خوار خۆیەوە. بانمونەکە بەم شێوەیە لێبکەین:\necho 'Deqeki asaiy u bangkirdni
';\nئێستا دەرەنجامەکە ئەمە دەبێت:\nEme deqeki tr bo nmuneke\nکردەهێما [Concatenation operator]\nبیرکاری [Calculation with numbers]\nوەرگیراو لە «https://chawg.org/wiki/w/index.php?title=PHP&oldid=286»\nناوەرۆک لە ژێر GNU Free Documentation License 1.2 لەبەردەستدایە، مەگەر بێجگە لەمە وترابێ.


ڕێکخراوی تەندروستی جیهان: نەمانی کۆرۆنا تەنها لە چەند وڵاتێکدا مانای ئەوە نیەی ئەو پەتایە نەمابێت\nڕێکخراوی تەندروستی جیهانی ڕۆژی دووشەممە هۆشداری دا لە کاتێکدا ڕێژەی تووشبوون و مردن بەرەو کەمبوونەوە دەڕوات، بەڵام هێشتا پەتای کۆڤید-19 کۆتایی پێنەهاتووە، بە پێچەوانەی ئەو ڕەفتارانەی لە هەندێک وڵاتدا دەکرێت کە ژمارەیەکی زۆری خەڵکی تیایدا دژ بە ڤایرۆسەکە کوتراون.\nلە میانەی لێدوانی ڕۆژی دووشەممەی لە بنکەی سەرەکی ڕێکخراوەکە لە ژنێڤ، بەڕێوەبەری گشتی WHO تێدرۆس ئەدهانوم گەبەریسیس گوتی حاڵەتەکان توشبوون و مردن بەهۆی ڤایرۆسکە بۆ دووهەفتە لەسەر یەک لە جیهاندابەرەو کەمبوونەوە دەچێت. بەڵام گوتیشی لە کاتێکدا لە وڵاتە دەوڵەمەندەکان کە زۆرترین کەس دژ بە ڤایرۆسەکە کوتراوە وا دەردەکەوێت پەتاکە کۆتاییپێهاتووە بەلام بارودۆخی وڵاتانی تر هێشتا زۆر جیهانی نیگەرانییە.\nتێدرۆس گوتیشی " پەتای کۆڤید-19 هێشتا زۆری ماوە تەواو بێت، و لە هیچ شوێنێک بە تەواوەتی کۆتاییپێنایات تا لە هەمو شوێنەکان تەواو نەبێت."\nبەڕێوەبەری گشتی WHO گوتیشی ، جۆرە جیاوازەکانی نوێ ، سیستەمی تەندروستیلاواز ، کەمکردنەوەی جێبەجێکردنی ڕێوشوێنەکانی تەندروستی گشتی و کەمی دابینکردنی چارەسەر و ڤاکسینەکانبارودۆخەکەی ئاڵۆز کردووە بە تایبەتی لە وڵاتە هەژارەکاندا.\nتێدرۆس گوتی بارودۆخی ئەو وڵاتانە کاری کردووەتە سەر هەڵمەتەکانی کوتانی جیهانی دژ بە کۆڤید-19، هەروەها بەیاننامەکەی سەرلەبەیانی ڕۆژی دووشەممەی یونسێڤی دووپاتکردەوە کە تیایدا هۆشداریبەرنامەی جیهانی بۆ هەڵمەتی کوتان ناسراو بە کۆڤاکس ڤاکسینەکانی تەواو بووە.\nلەو بەرنامەیەدا ڤاکسینەکان بۆ وڵاتە هەرە هەژارەکان دابەش دەکرێت و زیاتر پشت بە هەناردەکانی ئینستتوتی Serum ی ئەسترازەنێکای هیندستان دەبەسترا. بەڵام ئێستا بەهۆی بەربەرەکانی وڵاتەکە دژ بە ڤایرۆسەکە زۆربەی ئەو کەرەستانە بەکارهاتوون.\nبەڕێوەبەری WHOدەڵێت بەرنامەی کۆڤاکس لە ئێستادا 190 ملیۆن بەش ڤاکسینی هەتا کۆتایی مانگی 6 پێویستە. ئەو گوتیشی ئەو بەرنامەیە کاریگەری هەیەو هەتا ئێستا 65 ملیۆن بەشە ڤاکسینی بۆ 124 وڵاتانی جیهان ناردووە. بەڵام دەڵێت پشت بە بەخشێنەرەکان و کۆمپانیاکان دەبەستێت بۆ بەجێگەیاندنی بەڵێنەکانیان تا ڤاکسینەکان ببەخشن.


Diplomatic Magazine | موستەفا چاورەوش: قوباد تاڵەبانی بەهێزترین كاندیدە بۆ پۆستی جێگری سەرۆكی حكومەت\n"ئیستفزاز كردن لە كەس قبوڵ ناكەین"\nئا: وشيار محمد\nمستەفا چاورەش ئەندامی سەركردایەتی یەكێتی نیشتیمانی كوردستان بە دیپلۆماتیكی ڕاگەیاند: بەشداری پێكردنی هەر لایەنێك لەلایەن پارتییەوە لەكابینەی نوێی حكومەت، بەمەبەستی ئیستفزاز كردنی یەكێتی، نە لە پارتی و نە لەهیچ لایەنێكی تری قبوڵ ناكەین.\nلەئێستادا ڕێكەوتنێك نەماوە كەباس لەوە بكات سەرۆكی كۆمار بۆ یەكێتی و سەرۆكی هەرێم بۆ پارتی بێت.\nهەروەها ئەندامەكەی سەركردایەتی یەكێتی ئەوەشی وت: "وەئەم جۆرە مامەڵەكردنە (ئیستفزاز كردن) ئەگەر هەر لایەنێك بیگرێتە بەر خزمەت بەگەل و نیشتیمان ناكات و خەڵك ئێستا ماندووەو پێویستە بەرژەوەندی هاوڵاتیان پێش بەرژەوەندی تەسكی حیزبی و شەخسی بكرێت".\nموستەفا چاورەش، ئەندامی سەركردایەتی یەكێتی نیشتمانی\nچاوڕەش لەسەر پرسی سەرۆكایەتی هەرێم و پەیوەندی بە گفتوگۆكانی نێوان ئەوان و یەكێتی ئاماژەی بەوە كرد كە: "لەئێستادا ڕێكەوتنێك نەماوە كەباس لەوە بكات سەرۆكی كۆمار بۆ یەكێتی و سەرۆكی هەرێم بۆ پارتی بێت".\nچونكە بەگوتەی سەركردایەتییەكەی یەكێتی هەڵبژاردنی سەرۆكایەتی كۆمار و پشگیری نەكردنی ئەو لایەنە (پارتی) ڕێكەوتنامەی پێشووی پەراوێز خست.\nقوباد تاڵەبانی بەهێزترین كاندیدە لەئێستادا بۆ پۆستى جێگرى سەرۆکى حکومەت.\nسەركردایەتییەكەی یەكێتی بۆ دیپلۆماتیك زیاتر دواو ئاماژەی بەوەدا ئەوان وەك یەكێتی بیریان لەوەنەكردۆتەوە لەبەر ئەوەی نوێنەرەكەی پارتی كەسێكی سەربازییە پێویستە ئەوانیش كەسێكی سەربازی بەجێگر دەستنیشان بكەن، و تائێستاش ئەو بابەتە لەنێو خۆی یەكێتی گفتووگۆی لەسەر نەكراوە.\nلەوەڵامی دیپلۆماتیكدا كە ئایا كاندیدی بەهێز لەنێو یەكێتیدا بۆ پۆستی جێگری سەرۆكی حكومەت قوباد تاڵەبانییە؟\nسەركردەكەی یەكێتی ئاماژەی بەوە كرد كە پێویستە ئەو بابەتە گفتووگۆی زیاتری لەسەر بكرێت و لەهەمانكاتیشدا نەشی شاردەوە كە ناوبراو (قوباد تاڵەبانی) بەهێزترین كاندیدە لەئێستادا بۆ ئەو پۆستە.\nچاورەڕەش ڕەتی كردەوە لەنێوخۆی یەكێتیدا كێشەی دیاری كردن كاندید بۆ پۆستە حكومییەكان دروست بووبێت، و لەئێستادا چاوەڕوانی كۆتای هاتنی پشوەكانی سەری ساڵن بۆ ئەوەی لایەنی بەرامبەر كە پارتییە بێنەوە پێشەوەو یەكێتی ئەوەی هەیە و دەیەوێت بیخاتە سەر مێزی گفتووگۆ.\nمستەفا چاو ڕەش زیاتر جەختی لەماندوێتی خەڵكی كوردستان كردەوە لەهەمبەر كێشە یەك لەدوای یەكەكان كە هەرێمەكەمانی گرتۆتەوەو پێویستە كۆتی بەناكۆكی و گرژییەكان بهێنین.\nدیپلۆماتیك بۆ وەرگرتنی زانیاری زیاتر پەیوەندی بەژمارەیەك لەئەندامانی سەركردایەتی یەكێتیەوە كرد بەڵام بەهۆی پشوەكانی سەری ساڵ و جێهێشتنی هەرێمی كوردستان ژمارە مۆبایلەكانیان بەردەست نەبوو.\nلەئێستادا چاوەڕوانی كۆتای هاتنی پشوەكانی سەری ساڵن بۆ ئەوەی لایەنی بەرامبەر كە پارتییە بێنەوە پێشەوەو یەكێتی ئەوەی هەیە و دەیەوێت بیخاتە سەر مێزی گفتووگۆ.\nدوای هەڵبژاردنەكانی 30 ئەیلول و بەدەست هێنانی زۆرینەی كورسیەكان لەلایەن پارتی دیموكراتی كوردستانەوە، سەرۆكی ئەو حیزبە هەریەكە لە مەسروور بەرزانی كوڕی بۆ پێكهێنانی حكومەتی نوێ و برازاكەی بەسەرۆكی هەرێم دەستنیشان كرد.\nبەڵام دوای تێپەڕبوونی سێ مانگ بەسەر كۆتای هاتنی هەلبژاردنەكان تائێستا كۆ بونەوەكان بۆ پێكهێنانی كابینەی حكومەت بەسست و لاوازی بەڕێوە دەچێت و پێش وەختە جوڵانەوەی نەوەی نوێ و یەكگرتووی ئیسلامی كوردستان ئۆپۆزسیۆن بوونی خۆیان بۆ چوار ساڵی ئایندەی حكومەتەكەی مسروور بەرزانی ڕاگەیاند.


کۆمیتەی بەڕێوەبەردنی 31کەمین ساڵیادی دامەزرانی پاڕتی ئازادیی کوردستان دووهەمین کۆبونەوەی خۆی بەڕێوە برد! | نوێنەرایەتی ئوروپا پارتی ئازادیی کوردستان\nکۆمیتەی بەڕێوەبەردنی 31کەمین ساڵیادی دامەزرانی پاڕتی ئازادیی کوردستان دووهەمین کۆبونەوەی خۆی بەڕێوە برد!\nئێوارەی ڕۆژی هەینی 26ی خاکەلێوەی ساڵی 2722ی کوردی هاوکات لەگەڵ 15ی ئاپریلیی ساڵی 2022ی زایینی، کۆمیتەی بەڕێوەبەری 31کەمین ساڵیادی دامەزرانی پاڕتی ئازادیی کوردستان دووهەمین کۆبونەوی خۆی لە ڕێگەی تۆڕی میدیایی (Zoom)بەڕێوە برد.\nکۆبونەوەکە بە سرودی نەتەوەیی ئەی ڕەقیب و خولەکێک بە بێ دەنگی وەستان بۆ ڕێزگرتن لە گیانی پاکی شەهیدی سەرکردە کاک سەعید یەزدان پەنا و سەرجەم شەهیدانی ڕێگای ڕزگاری کوردستان دەستی پێ کرد.\nدواتر هەڤاڵ ئەفشار ئەقدەسی بەرپرسی نوێنەرایەتی ئوروپای پارتی ئازادیی کوردستان کورتەیەکی لەمەڕ تەوەری کۆبونەوەکە پێشکەش کرد و داوای کرد کە هەرکام لە هاوڕێیانی ئامادەبوو سەرنج و تێبینیەکانی خۆیان بخەنە ڕوو.\nجێگەی ئاماژە پێ کردنە کە بە چڕ و پڕی باس لە ڕەهەندە جیاوازەکانی بەڕێوەبردنی ساڵیادێکی شیاو کرا و چەند بڕیارێکیش بۆ ئەو مەبەستە پەسند کران.\n27ی خاكه‌لێوه‌یساڵی 2722ی کوردی\n16ی ئاپریلی ساڵی 2022ی زایینی


کوردیپێدیا - عەدنان شاسوار\n👫 عەدنان شاسوار | پۆل: کەسایەتییەکان | زمانی بابەت: 🏳 کوردیی ناوەڕاست\nساڵی 1956 لە سلێمانی لە دایک بووه. خوێندنی قۆناغی سەرەتایی، ناوەندی و کۆلیژی کشتوکاڵی هەر لە سلێمانی تەواو کردووە.\nبەدوای بۆردوومانەکەی 24-04-1974 دا و شەهید بوونی بورهان شاسوار، بە دەستپێشخەری خۆی لە رێی شەهید ئازاد مەلا محەمەد ەوە پەیوەندی بە ریزەکانی کۆمەڵەی رەنجدەرانی کوردستان (کۆمەڵەی مارکسی لینی کوردستان) ەوە کردووە.\nلە سەردان و بەسەرکردنەوەیەکی نماییندەی ناوەندی و سەرکردایەتی کۆمەڵەدا بۆ رێکخراوی سلێمانی، پۆلی شەهید کرێکار و لێپرسراوەکەی، واتە عدنان شاسوار بە کارامەترین یەکەی رێکخستن و ئەندامی کۆمەڵە لە سنووری رێکخراوی سلێمانیدا دەرچوون. هەر لەسەر ئەم بنچینەیە، عەدنان شاسوار، لە سەرەتای 1984 دا کرایە ئەندامی رێکخراوی سلێمانی کۆمەڵە. لەم خەباتە مەترسیدارەدا بەردوەوام بووە تا17-01-1987، کە بەدوای گیرانی شەهید سیف الدین حسام الدین دا (دواتر لە سیدارە دراوە) پەیوەندی بە خەباتی شاخەوە کردووە.\nلە خەباتی شاخدا:\nلێپرسراوی رێکخستنەکانی کۆمەڵە بووە لە ناوەندی کۆمەڵە، سکرتارییەتی ی، ن، ک و تیپی پارێزگاری.\nلە 16-04-1987، 26/2/و 22-03-1988 چەکی کوشندەی کیمیاوی بەرکەوتووە. ئەمەی سێهەمین جاریان لەوەدا بووە لەناوی بەرێ؛ ئەگەرچی کاری درێژخایانی تێکردووە کە تا ئێستاش لە ژێر چاودێری پسپۆڕی تایبەتدا لە لەندەن تیمار دەکرێ!\n03-10-1990 لەگەڵ هاوسەر، کوڕ و کچەکەیدا گەیشتوونەتە لەندەن. لە لەندەندا:\nلە کۆتایی 1993 ەوە بێووچان لە ژمارەیەک لە رێکخراوە کۆمەڵایەتی و چارەتییە کوردی و غەیرە کوردیەکاندا ئەندامی کۆمیتە، کارمەند یان خۆبەخش کاری کردووە.\nبەردەوام خوێندوویەتی، بەشداری زۆر وێرکشۆپ، راهێنان یان کۆبوونەوەی کردووە. لە ئاکامدا زانیاری و شارەزاییەکی باشی لە بواری کارکردن لەگەڵ منداڵان و لاواندا پەیدا کردووە و لە چەند رێکخراوێکی گەورەی بریتانی یان ناوچەیی لەندەندا ئەندام بووە یان ئەندامە. لە یەکێ لە خویندنەکانیدا، لەسەر ئاستی لەندەن، پلەی یەکەمی پچڕیوە و بۆ خەڵاتی گەورە پاڵێوراوە.\nهیوایەکی گەورەی بەوە بووە کە رۆژێ بێ بتوانێ ئەم دەستکەوتانە بە منداڵان و لاوانی نەتەوەکەی بگەیەنێ لە کوردستان! هیوایەک کە بەداخەوە رێگری لە هێنانەدی دەکرێ!\nلە دامەزراندنی رێکخراوی کانگا واتە رێکخراوی منداڵان و لاوانی کورد لە هەندەران/Kurdish Association for New Generation Abroad (KANGA) دا دەستپێشخەر بووە، کە رێکخراوێکی نێونەتەوەییە و لە بواری پەروەردە، خۆشگوزەرانی، هونەر و سەرگەرمیدا خزمەت بە منداڵان و لاوانی کورد دەکات.\nلە 2005 دا بەڕێوەبەری بەشی کوردی پڕۆژەی مێژووی زارەکی Oral History Belonging to London بوو کە تیایدا چاوپێکەوتنی لەگەڵ 9 کەسایەتی کوردا کرد، کە جێپەنجەیان بەسەر خزمەتکردنی لەندەنەوە دیار بوو. پڕۆژە گەورەکە 15 کۆمیوونتی غەیرە ئینگلیزی لەخۆگرتبوو، بۆ ماوەی 6 مانگ لە مۆزەخانەی بەناوبانگی Museum of London دا پیشاندرا و خەڵاتی مەزنیشی بەدەست هێنا.\nئەندامی دەستەی کارای ئەنفال و هەڵەبجە یە کە لە 16-03-2008 دا زۆر سەرکووتوانە کۆنفرانسی بە قانوون ناساندنی ئەنفال و هەڵەبجە وەک جەنەساید لە کۆمەڵگای نێونەتەوەییدا لە لەندەن رێکخست.\nدوو سووڕ لێپرسراوی کۆمیتە و، سووڕێکیش جێگری کۆمیتەی رێکخستنەکانی ی، ن، ک بووە لە بریتانیادا.\nئێستا لە لەندەن دەژی و لە چالاکییە کۆمەڵایەتی و چارەتیەکاندا و لە بەڕێوەبردنی سەنتەر و خوێندگا کوردیەکاندا بەردەوامە.\n1. 👁 03-10-1990\n2. 👁 16-03-2008\n3. 👁 16-04-1987\n4. 👁 17-01-1987\n5. 👁 22-03-1988\n6. 👁 24-04-1974\n➕ ئەم بابەتە لەلایەن: (هاوڕێ باخەوان)ەوە لە: Dec 15 2008 10:27AM تۆمارکراوە\n✍ ئەم بابەتە بۆ دواجار لەلایەن: (بەڕێوەبەری سیستم)ەوە لە: Jan 21 2017 2:16PM باشترکراوە\n📷 فایلی وێنە 1.0.1 41 KB Jul 21 2016 9:16AM هاوڕێ باخەوان


"ئەمریکا لە ساڵی ٢٠١١وە بەشە پارەی خۆی بە یونیسکۆ نەداوە"\nئۆدری ئازولای کە ماوەیەک پێش ئێستا وەک بەڕێوەبەری گشتی رێکخراوی پەروەردە، زانست و رۆشنبیری (یونیسکۆ) ھەڵبژێردراوە، لە لێدوانێکی بۆ رادیۆی فرانس ئینتەر باسی بڕیاری کشانەوەی ئەمریکای لە رێکخراوی یونیسکۆ کرد.\nئازولای رایگەیاند کە ئەو رێز لەم بڕیارەی ئەمریکا دەگرن و وتی: "ئەمریکا، دەستپێک و کۆتایی یۆنیسکۆ نییە".\nئازولای ئاماژەی بەوەش دا کە یونیسکۆ بێ ئەمریکاش دەتوانێ لە چالاکییەکانی بەردەوام ببێت و ئاشکراشی کرد کە ئەمریکا لە ساڵی ٢٠١١وە بەشە پارەی خۆی بە یونیسکۆ نەداوە.\nناوبراو جەختیشی لەوە کردەوە کە بڕیاری کشانەوەی ئەمریکا لە یونیسکۆ بۆ ئەوان چاوەڕواننەکراو نەبووە و پێیوایە کە ئەم بڕیارە لە بەرژەوەندی ئەمریکادا نییە. راشیگەیاند کە دەبێت یونیسکۆ بە دوور بگیرێت لە بارگرژی سیاسی.


سەلاحەدینی ئەیوبی، قارەمان، یان جاش\nWednesday, 03.24.2021, 21:35\nبە بڕوای بەندە گەر بڕیار بێ دادگایەك دابنرێ بۆ دادگایی کردنی جاش و خۆفرۆشان و نیشتمانفرۆشان، ئەوا پێوستە لە سەلاحەدینی ئەیوبیەوە دەست پێ بکەین.\nمێژوو ناشێوێنرێ، ئەگێڕنەوە کچێکی شێرکۆ داوا لە سەلاحەدین ئەکا کە پێوستە هەوڵی بدا بۆ ئەوەی لانەیەك بۆ کورد دروست بکا و هەوڵەکانی لە پێناو کورد و نیشتمانەکەیدا،چڕ بکاتەوە. سەلاحەدین زۆری پێناخۆش ئەبێ و جارێکی تر نەیوستوە چاوی بکەوێت و تۆرانویەتی.\nمێژووی سەراپای کورد بگەڕێ،ئەوەندەی خانمان لە خەمی زمان و کلتوور و بوونماندا بوون، بە چارەکە ئەوە پیاوانمان هەوڵیان نەداوە. جگە لەوەش،ئەوەندەی جاش و پیاوی بیگانە لەناو پیاوانمادا هەبوە و هەیە، هیچ کات ئافرەتی کورد ئەو مافەی بەخۆی نەداوە کاری نەشیاو دژ بە گەلی کورد و هاو خوێنەکانی ، بکا. ئێستاشی لەسەربێ ئەمە هەر ڕاستە و سەلماندنی ناوێ.\nشاعیری گەورەی عەرەب (مەحمود دەروێش)ئەڵێ؛ گەر سەلاحەدین سەرکەوتنی بەسەر خاچپەرستەکاندا نەهێنانە، ئەوا ئێستا لەجیاتی ئەوەی جێگای شانازی عەرەب و فەلەستینی و ئیسلام بێ، پێیان ئەووت؛ سەلاحەدین خائینێکی کوردە.\nمرۆڤ کاتێ لە سەلاحەدین ئەڕوانێ و ئەو کارە ناهەموارانەی دژ بە نەورۆز و فەیلەسوفە کوردەکان و ئامۆزاکانی خۆی کردوونی، ئێدی ئەبێ تێبگا ئەم مرۆڤە دژ بەخەون و ئاواتی میلەتی خۆی بوە. ئەو ئەیتوانی جگە لە موسڵمانبوونی کاری باشی بۆ کوردی موسڵمانیش بکا، نەی کرد.\nلامان سەیر نەبێ خائین و جاش و خاك فرۆشان لە نێو کوردا برەوی هەیە و بەردەوام لەهەڵکشاندایە.. لە زۆرکاتدا هەن لەم جۆرە شانازی بە خۆیانەوە ئەکەن و وەك کوردایەتی، پێمانی ئەفرۆشنەوە. بنەماڵەی بارزانی و تاڵەبانی باشترین نمونەی زیندوون و ئەوڕۆ سەرکردە و دەم ڕاستی ئەم بەشەی کوردستانن..جا بۆ ئەوەی باش لەمە تێبگەین کەبۆچی جاشایەتی وەك کەلتووری لێهاتوە، ئەوا سەرچاوەکەی مێژینەیەکی دوور و درێژی هەیە و لە سەلاحەدینەوە، بۆمان ماوەتەوە.\nنەوەی نوێ گەر بیەوێ ئەم کلتوورە تل پێبدا و لەجیگای کلتوورێکی ڕاست لەجێی دابنێ،ئەبێ کاری پێشینەی ئەوە بێ ئەم جۆرە کەس و ژمارانە لای خۆی سفر بکاتەوە و دادگاییان بکا. هیوادارین ئەو ڕۆژە زۆر دوور نەبێ.\nگەر گا باش جووتی نەکرد، خوێڕێتی خاوەنی پاڵەکەیە\nمەیمون خۆی لەخۆی نەبوو، ئاوڵەشی دەردا


ئۆپەراسیۆنی گارە كۆتاییهات - تۆڕی میدیایی خەڵک\nوەزارەتی بەرگری توركیا كۆتاییهاتنی ئۆپەراسیۆنی گارەی بە ناوی چنگی پڵنگ 2 راگەیاند.\nئۆپەراسیۆنی گارە لە رۆژی 10ی شوبات دەستیپێكردو شەڕێكی قورس لە چیای گارە لە سنوری ئامێدی پارێزگای دهۆك رووی دا.\nبەپێی راگەیەنراو و دەزگا مێدیاییەكانی هەپەگە، سوپای توركیا ئامانجی بووە دیلەكانی خۆی رزگار بكات یان بكوژێت، بەڵام سەركەوتوو نەبووە لە رزگاركردنیان، زیاتر لە 30 سەربازی توركیاش كوژراون و دەیانی دیكەشیان لێ بریندار بوون.\nهەپەگە راشیگەیاندووە سوپای توركیا لە ئۆپەراسیۆنەكەیدا سەركەوتوو نەبووە، نەیتوانیوە ئامانجەكانی بەدیبهێنێـت، گەریلا بەرگرییەكی بەهێزی كردووە.\nلای خۆیەوە خولوسی ئاكار وەزیری بەرگری توركیا رایگەیاند لە كاتی گەڕان لەنێو ئەشكەوتێكدا تەرمی 13 هاووڵاتی سڤیل دۆزراوەتەوە.\nئاكار راشیگەیاند ئۆپەراسیۆنێكی زۆر تایبەت بووە، زیاتر لە 50 گەریلا كوژراون، 3 سەربازیش كوژراون و 3ی دیكەش بریندار بوون.\nبەپێی زانیارییەكان 2 لە ئەو ئەفسەرانەی توركیا كە كوژراون پلەباڵا بوون.\n28 کانونی دووهەم 2021 2.45 pm\nخەڵك-ئارام سەردار لەبارەی پرسی هەڵبژاردنەكانی عیراق و هەماهەنگیی زیاتری نێوان هێزو لایەنە سیاسییەكانی كوردستان،…


بە شێوەی ئاسایی هەموو ساڵێك مەڕاسمی فەرمایشی ١٣ ی ئابان بەیانی رۆژی شەممە هاوكات لە تاران و باقی شارەكانی دیكەی ئێران بەڕێوەچوو. ئەم مەڕاسمە لە تاران دانانی موشەكێكی دوور هاوێژی لە بەردەم بینای سەفارەتی پێشوی ئەمریكای لەگەڵدا بوو. لە تاران هەروەها تابوتێك لەژێر ناوی ” وتووێژ لەگەڵ ئەمریكا” بەسەر شانی ژمارەیەك قوتابیەوە بوو. ڕاگەیەنەرە نێوخۆیی و ڕادیۆتەلەویزیۆنەكان بە گەرم و گەوڕیەوە ئەم شانۆگەریە گاڵەتەجاڕەیان بە سەحنەسازی و دروشمی تێكراریەوە بڵاو كردەوە. بەڵام بزانین سیزدەی ئابان كە بەم شێوەیە بۆتە ناوەرۆكی تەبلیغات و شانۆگەریە مەسخرەكانی ڕژیم چ رۆژێكە؟\nبۆنەی یەكەم، لە رۆژی ١٣ ی ئابانی ساڵی ١٣٥٧ دا و لە سەرودەمی سەركەوتنی ڕاپەڕینی جەماوەری خەڵكدا، ژمارەیەك لە قوتابیان بە ڕەواڵی ئاسایی ئەو سەردەمە لە مەحوەتەی زانكۆی تاران كۆبوونەوە و لەگەڵ خوێندكاراندا دەستیاندایە خۆپیشاندان؛ هێزەكانی حكومەتی نیزامی دەوڵەتی ” شەریف ئیمامی” بەرەو رووی ئەوان تەقەیان كرد و لە ئاكامدا ژمارەیەك لە قوتابیان گیانیان لە دەستدا. دەوڵەتی شەریف ئیمامی كە كوشتاری خوێناوی ١٧ ی خرمانانی ئەو ساڵەشی لە مەیدانی ژالەی تاران لە پەروەندەدا هەبوو، رۆژێك دوای كوشتاری دانش ئاموزان لە زانكۆی تاران روخا. دوای روداوی خوێناوی ١٣ ی ئابانی ساڵی ١٣٥٧، ئەم رۆژە وەك ” رۆژی دانش ئاموز” دیاری كراوە.\nبۆنەی دووهەم، سالێك دوای كارەساتی خوێناوی زانكۆی تاران، لە وەها رۆژێكدا لە كردارێكی سازمان دروادا لەلایەن حیزب اللەی لایەنگری خومەینیەوە، سفاڕەتی ئەمریكا لە تاران داگیر كرا. ڕێكخەرانی شانۆی فریوكارانەی داگیر كردنی سفاڕەتی ئەمریكا، بەو كردارەیان كە نزیك بە ساڵ و نیوێك بەردەوام بوو، سفاڕەتی داگیر كراوی ئەمریكایان كردە ناوەندی ڕاگەیاندنی سیاستەكانی حاكمیەتی دژی شۆڕشی سەرانی ڕژیم. داگیر كرانی سفاڕەتی ئەمریكا ئەساسەن بە فەرمانی خومەینی بەڕێوەچوو بوو، لەوێوە كە دەورێكی گرنگی لە پاشەكشە پێكردن بە ڕەوتە چەپ و ڕادیكاڵەكاندا و سەركوتی شۆڕشدا هەبوو، خومەینی ئەوی بە ” شۆڕشی دووهەم” ناوبرد؛ بەڵام شۆرشی دووهەم هیچ شتێك نەبوو بێجگە لە درێژەی سەركوتی شۆرشی ئازادی خوازانەی خەڵكی ئێڕان لە لایەن كۆنەپەرستی ئیسلامی حاكمەوە. دروشمی مەرگ بۆ ئەمریكا كە لەو رۆژەوە بە توندی و حەرارەتی زۆرەوە لە لایەن حیزب اللەیەكان و تەیفی لایەنگرانی خومەینیەوە تێكرار دەكرێتەوە، بۆتە سەرپۆشێك بۆ سەركوتی هەموو دنگێكی نەیار و ناڕازی. لەو رۆژە بەدواوە دارودەستە تەحریك كراوەكانی حیزب اللەیی كەوتنە گیانی كومونیستەكان و هەموو دەنگێكی ئازادی خوازانە و سیكۆلار كە دەبیسترا و لێاندان و گرتیانن و كوشتنیانن. ئەم رووداوە سەرەتای سەركوتی شۆڕشی ئازادی خوازانەی خەڵكی ئێران بوو لە لایەن كۆنە پەرستی حاكمەوە. شۆڕشێك كە ڕژیمی شا نەیتوانیبوو سەركوتی بكات دوای رووداوی داگیر كرانی سفارەتی ئەمریكا، سەركوت كردنی بە شێوەیەكی زۆر توند و خوێناوی لە لایەن ڕژیمی تازە بە دەسەڵات گەیشتو بەردەوامی پێدرا. گەلێك لە ڕێكخەرانی ئەو دەورانەی سفارەتی ئەمریكا، دواتر بوونە بەشێك لە بنیاد نەرانی سپای پاسداران و دەزگا ئیتلاعاتیەكانی ڕژیم و تۆڕی ئەشكەنجەگەرانی و زیندانوانان.\nبۆنەی سێهەم، لە ١٣ ی ئابانی ساڵی ١٣٨٨ دا كە نزیكەی ٥ مانگ لە ڕاگەیاندنی ئاكامی دەیەمین دەورەی هەڵبژاردنی سەرۆك كۆماری تێپەڕیبوو، لە ڕێز گرتن لەم رۆژە و لە درێژەی ئاخێزی جەماوەری، خۆپیشاندانێكی گەورە كەوتە ڕێ كە لە ڕاستیدا ناڕەزایەتی لەدژی ڕژیمی كۆماری ئیسلامی بوو. ئەگەرچی ڕێبەرانی جەریانی ئوپوزسیۆنی دەركراو لە دەسەڵات هەوڵیان ئەدا بەر بە لاوان بگرن بۆ بەشداری كردن لە هەموو جۆرە حەرەكەتێكی دژ بە كولیەتی ڕژیمی ئیسلامی، بەڵام لاوان بە دروشمی ” مەرگ بۆ دیكتاتۆڕ” ئیبتیكاری عەمەل و هیدایەتی ئەم خۆپیشاندانەیان بەدەستەوە گرت.\nبۆنەی چوارەم، هەموو ساڵێك بەرنامەكانی حەفتەی بەسیجی دانش ئاموزی لە رۆژی ٧ ی خەڵوەرەوە دەست پێدەكات و تا كۆتایی رۆژی ١٣ ی ئەو مانگە دەرێژەی دەبێت. رۆژی بەسیجی دانش ئاموزی لە كۆماری ئیسلامیدا بۆیادی منداڵێكی قوربانی بەناوی ” حسەین فەهمیدە” ناو ناراوە. فەرماندەكانی ڕژیمی ئیسلامی لە رۆژی ٨ ی خەزەڵوەری ساڵی ٥٨ دا ئەم منداڵە قوتابیەیان لە عەمەلیاتێكی خۆكوژیدا، بە نارجۆكی بەستراو بە بشتێنەیەوە، ناردە ژێر تانكی عێڕاقیەكانەوە. ئەم منداڵە بێتاوانە، كە لە كاتی لەتوكوت بوونیدا لە كوت ی شێخ، لەودیو روباری خوڕەمشارەوە تەنیا ١٣ ساڵ تەمەنی بوو، بوو بە پێشقەراوڵی ٣٩ هەزار منداڵی قوتابی كە دواتر لە لایەن سەرانی جەنایەتكاری كۆماری ئیسلامیەوە وەك خاوێن كەرەوەی مەیدانەكانی مین و لە عەمەلیاتەكانی هاوشێوە لە شەڕی ئێران و عێڕاقدا بوونە قوربانی. لەبەرانبەر هەوڵەكانی ڕژیمدا بۆ پەرەدان بە سازمانی بەسیجی دانش ئاموزی و بەكار هێنانیان بە ئامانجی بە پۆلیسی كردنی فەزای شوێنە ئاموزشیەكان، لەمرۆدا بە هیممەتی دانش ئاموزانی پێشڕەو و تێكۆشەر بە یارمەتی مامۆستایانی ئازادی خواز، لەم پرۆژەیە ڕژیم هیچ شتێكی بێجگە لە تەشكیلاتێكی فۆڕماڵ بۆ ڕاكێشانی دانش ئاموزان بۆ شانۆگەریەكانی لە چەشنی ئەوەی دوێنێ بەڕێوەچوو، بۆ نەماوەتەوە.